ZAINTZA LANAK - BDS KOOP\nBizitza erdigunean. Zenbatetan errepikatu ote dugu aldarrikapen hori azken urteetan. Bada heldu da garaia, eta oharkabean izan da gainera. Covid19ak, horretara bultzatu du giroa. Ikustekoa izanen da ordea, gurpila mugiarazten duen sistemak zein bide hartuko duen aurrerantzean.\nEuskal Herrian ez da saretze ekimenik falta azken hilabeteetan. Adineko bizilagunak laguntzera atera dira kalera auzoko gazteak. Erosketak egin dizkiete, baliteke batek baino gehiagok bazkaria ere prestatu izana baten bati. Seguraski, gurasoak lanera joan ahal izateko haurrak zaintzeko prest agertu dira auzoko bat baino gehiago.\nMaddi Sarasua Itsasuarra Iparraldeko elkartasun sarea sortzen ibili da. Zetorrena aurreikusirik, sakelekoa astindu eta lagun talde batekin bilera bat egin eta lanari ekin zioten. Telelanaren bidez egitekoak antolatu eta atazak banatu. Zenbat pantailen gibelean ereitzen hasi zirena, ordu gutxitan gorpuztu zen.\nIparraldeko herri ezberdinetako jendeak parte hartu zuen lehen zita hartan. “Jada egoera larrian zeuden langileen alde zerbait egitea beharrezkoa zela pentsatu genuen. Ezin ginen geldirik egon” aipatu digu. Lehen bilera dokumentu idatzi batekin amaitu zuten, bertan lau irizpide adosturik: egia, osasun printzipio eskubidea, askatasun politiko bermatua eta auto-antolakuntza.\nKomunikaziorako bide eta baliabideak zehazturik, norberak bere herrira eraman zuen hasierako bilera birtual hartan adosturikoa. Hala, telematikoki sortu zena, Arberoan, Ortzaizen, Makean, Ezpeletan, Ergarain, Baiona handi eta ttipian, Itsasun, Donibane Garazin… gauzatu zen.\nItsasun adibidez, “auzoka antolatu” direla aipatu digu Maddik. Herriko postontzi guztietan sarearen inguruko informazioa pausatu zuten eskuz esku. Ondoren, bi erreferente izendatu zituzten auzo bakoitzeko. Hala, beharra duenak, badaki nora jo. Zein behar ordea? Erosketak, zaintza lanak, indarkeria matxista… orotariko laguntza eta elkarlana eskaintzeko antolatu baitira.\nLehen egunen balorazioa egiteko eskatu orduko, “biziki ongi, biziki positiboa da” azpimarratu digu. Bizilagun askoren deiak jaso dituzte, baina baita beste herrietako elkartasun sareen sorrerak ezagutu ere.\nProbintzia batetik bestera ordea, ezberdintasun asko dago Euskal Herrian. Bizkaia edo Gipuzkoako lurralde antolaketak, ez du zer ikusi askorik Behe Nafarroa edo Lapurdi barnekaldekoarekin. Antolatzeak errazagoa dirudi Oreretan, Ezpeletan baino. Baina azken batean, ekitea da kontua. Eta Euskal Herrian, ekin egin da. Euskal Herritar askok, elkartasuna izan dute motibazio Covid19-ari aurre egiteko.\nHerritar ekimenak dira guztiak, zenbat herritan udalak laguntza eskaini duen arren. Baina Maddi Sarasuak azaldu digunez, “Itsasuko herriko etxearekin harremanetan jarri ginen, baina ez genuen bat egiten lan ereduarekin. Guk ez dugu asistentzialismoan aritu nahi, auto antolakuntzan baizik.”\nEPE LUZERAKO TRESNAK\nwww.covid-eh.eus ataria sortu du beste herritar talde batek. Bertan bildu eta azaleratu nahi da, Euskal Herriko elkartasun sareen mapa. Antolatuak dauden herrietan zer, noiz eta nola eskaintzen den jakiteko. Antolatutako talde bakoitzak betetzen du bere atala. Helburua bata bestearengatik ikastea eta inguruko aukerak ezagutzea da. Covid19 a etorri den bezala joanen da. Tresna hauek ordea, “iraun dezaten sortu ditugu” azaldu digu Urruñatik Eñaut Aramendik.\nEgoera zailenetatik ikasi eta baikorrak diren elementuak baliatu behar direla esaten da sarri. Krisialdiak aukera direla, eraldaketarako atea ere topa omen daiteke bertan.\nAtariari izena aldatu eta tresnak irautea espero dute. Bada, osasun krisi honetatik, “virusa erahil eta euskal elkartasunak irautea” da erronka , Aramendiren aburuz.


Irekia Eusko Jaurlaritza - Gobierno Vasco :: Lehendakariak sukarrietako bbk-ko zentroa bisitatu du, jagon eskola-jazarpenaren aurkako hezkuntza programa ezagutzeko\nLehendakariak sukarrietako bbk-ko zentroa…\n\nLehendakariak sukarrietako bbk-ko zentroa bisitatu du, jagon eskola-jazarpenaren aurkako hezkuntza programa ezagutzeko Iturria: Irekia\n\n\n\n\n\n\n\n\nIñigo Urkullu lehendakariak zuzenean ezagutu ditu ekimen berritzaile baten helburuak, adin txikikoen garapenean jazarpenak duen eragin kaltegarriaz kontzientziatu.\nBisitan parte hartu dute, baita ere, Cristina Uriarte hezkuntza, Hizkuntza Politika eta Kultura sailburuak eta Xabier Sagredo BBK-ko presidenteak.\nIñigo Urkullu lehendakariak gaur arratsaldean Sukarrietako BBKko zentroa bisitatu du, Jagon hezkuntza programa ezagutzeko asmoz. Ekimen hori BBK Fundazioak abiarazi du eskola-jazarpenaren aurka egiteko eta ikastetxetako adin txikikoen artean jazarpenak duen eragin kaltegarriaz kontzientziatzeko.\nBisitan zehar lagundu diote lehendakariari Cristina Uriarte Hezkuntza, Hizkuntza Politika eta Kultura sailburuak eta Xabier Sagredo BBK-ko presidenteak.\nEkitaldian egon dira, halaber, Gorka Martínez BBK-ko zuzendari nagusia, Ainhoa Elortegui Sukarrietako BBK-ko zentroko zuzendaria eta Jagon programaren begiraleen taldeko ordezkariak, besteak beste.\nUrkulluk aukera izan du programa berritzaile horren funtzionamendua eta helburuak ezagutzeko bertatik bertara; Sukarrietako egoitzan, Urdaibaiko natura erreserbaren bihotzean, egongo diren lau egunetan zehar egingo diren hainbat ekimen eta dinamikaren bitartez garatzen da.\nJagon, jazarpenaren aurka balioetan hezteko.\nJagon programa Lehen Hezkuntzako 6. mailako eta DBHko 1go eta 2. mailako ikasleei zuzendutako ekimen bat da, ikasgeletan jazarpenaren aurka egiteko, adin txikikoen abusuen eraginaz kontzientziatzeko eta ikasleei tresnak emateko heuren inguruan gertatu ahal diren kasuak antzeman ditzaten.\nIkasleen ikasteetxetako irakasleek eta adituen talde batek lagunduta, ikasleak lau egun egoten dira Sukarrietako BBK-ko egoitzan, ekimen programa bat betetzen dute goizeko 8:30ean hasi eta gaueko 22:00ak arte.\nOinarrizko elementuak dira jazarpen egoerak detektatzea eta gatazka puntualetatik bereiztea, salatzeko dauden mekanismo anonimoak ezagutzea eta biktimenganako enpatia zabaltzea.\nHelburu nagusia da modu pedagogikoan eta arinean eduki teorikoak ematea formatu erakargarrien bitartez, errespetua, enpatia, asertibitatea, talde lana eta tolerantzia nabarmentzeko.\nJagon programak garrantzi berezia ematen dio Ciberbullying-ari, teknologia berrien eragina eta gazteak erabiltzen dituzten aplikazio mugikorrak nabarmentzen ditu eta horien erabilera desegokien ondorioak aztertzen ditu.\nHorrez gain, parte hartzaileek aukeera izango dute Lip Dub bat egiteko, alegia, ikusentzunezko pieza bat egiteko egonaldian ikasitako balioen inguruko abesti bat eginez.\n2015-2016 ikasturte honetan, Bizkaiko hainbat ikastetxetako 1.300 ikaslek hartu dute parte Jagon programan, honekin bat egin dute 30 ikastetxek.\nJagon BBK-k urtero garatzen dituen hezkuntza programen proiektuaren atal bat da ikasle bizkaitarren prestakuntza osatzeko hazkunde pertsonalerako eduki garrantzitsuekin eskola kurrikulumean jasota ez daudenekin.\nJagon programaren printzipioak bat egiten dute BBK-ko gizarte ekintzaren helburuekin; izzan ere, BBK XX. mendearen hasieratik lanean ari da oinarrizko hezkuntza indartzeko helburuarekin, herritarrentzako balioak sustatzeko eta kohesio soziokultura indartzeko.\nGainera, gizarte eta kultura ekimenen programa aberatsaren barruan BBK gailendu da haurtzaro eta nerabezaroaren garapenarekiko konpromisoagatik udako udaleku edo haurtzaroko eskolen sarea bezalako ekimenen bitartez.\nlehendakaria_bulling_preben... behera kargatu (800 KB)\nintervencion_lehendakari_su... behera kargatu (4 MB)\nlehendakaria_bulling_preben... 10 MB\nDiscurso_LHDK_Visita_Sukarr... 300 KB (application/pdf)


Joxemari Agirretxerekin solasaldia (Arrasate) – Guraso.eus\nJoxemari Agirretxerekin solasaldia (Arrasate)\nGoiena 2018-01-12 No Comments\nUrtarrilaren 24an, Joxe Mari Agirretxe “Porrotx”izango dugu gurekin helduentzako saio interesgarri bat ematen. Tertulia giroan, modu “serio-alaian”, “Euskaraz zergatik?” galderari erantzuten lagunduko digu berak. Izan ere, bizitzako lehenengo urteetan jasotzen ditugun mezu, eredu eta erreferentziak erabakigarriak dira norberaren garapen pertsonalean eta gerora begira izango ditugun jarrera eta ohituretan, baita hizkuntzei dagokienez ere.\nHitzorduaKulturateko areto nagusian izango da, 18:30ean, eta zaintza zerbitzuajarriko dugu doan, Kulturaten bertan. Zerbitzu hori erabili gura izanez gero, urtarrilaren 19a baino lehen eskatu behar duzue, AEDren 943771228 telefonora deituta edo aed@aedelkartea.eus helbidera mezu bat bidalita.\nZuen intereseko gonbidapena izango delakoan, laster arte eta agur bero bat AEDren lantaldearen izenean\n← Erditzearen boterea berreskuratuz.\nprebentzio saileko gurasoentzako ikastaro eta tailerrak. (Arrasate) →


Hezkuntzak LHk hazkunde ekonomikoaren eredu berrian duen "giltzarria" azpimarratu du | Consumer\nHezkuntzak LHk hazkunde ekonomikoaren eredu berrian duen "giltzarria" azpimarratu du\nHezkuntza-modalitate hori lehentasun sozial eta politikoa dela dio\nLanbide Heziketa (LH) “giltzarria” da hazkunde ekonomikoaren eredu berri baterako, Hezkuntzako ministro Angel Gabilondok esan zuenez, Ballfp.es lanbide-orientazioko atari berriaren aurkezpenean. Ministroak azaldu zuenez, Gobernuak krisiari aurre egin, ekoizpen-sistema jasangarria lortu eta ekonomia oinarri onetan finkatu nahi du. Horretarako, lanbide-heziketa “lehentasun” sozial eta politikoa dela esan zuen.\n2011. urtea LHren urtea izango da, ministroak adierazi zuenez, “hezkuntza eta prestakuntza hurrengo hamarkadako enpleguaren giltzarriak dira”. Gabilondok esan zuen ataria “informazioa eta komunikazioa trukatzeko” gune izatea espero duela. Hezkuntzako arduradunak atari honek eskaintzen dituen aukeretako batzuk azaldu zituen, hala nola gaitasunak egiaztatzea, enplegatzaileentzako laguntza pertsonalizatua, irakasleen edo administrazioaren arteko praktika egokien trukea, mugikortasun aukerak, nazioartekotzea. Horri dagokionez, LHko mugikortasunaren “garrantzia” azpimarratu zuen.\nGabilondok nabarmendu zuen LH “garapen pertsonalari eta enplegagarritasunari laguntzen dion eta ongizatea sortzen duen kalitatezko prestakuntza” dela. Horregatik, esan zuen ez dela prestakuntza horren “karikatura” egin behar, baizik eta “duindu”. Ministroak azaldu zuen “LHren egoeraren mapa ez zaiola gustatzen”, eta, horregatik, “neurriak hartu behar dira gizartearen eskaerak eskaintzei egokitzeko. Hala, adierazi zuen ekainerako mapa bat egingo dutela hurrengo bost urteetan zer politika egin behar diren jakiteko. Hezkuntzako titularrak ere hizkuntzak ezagutzearen “garrantzia” azpimarratu zuen, baina, batez ere, funtsezkotzat jo zuen “norberak egiten duena ondo egitea, duintasun osoz, eta lanbidea gaitasunez eta bikaintasunez egitea”.\nLanbide Heziketako zuzendari nagusiak, Miguel Soler-ek, atari berria aurkezteko ekitaldian bertan gogorarazi zuen Europako Batasunean (EB) “ikasleen ia% 50ek LHren aukera hartzen duela”. Horri dagokionez, adierazi zuen Espainian irakaskuntza-mota horri dagokion ehunekoa handitu behar dela, nahiz eta onartu duen azken urteetan % 30 hazi dela.\nenplegagarritasuna formación profesional-eu hezkuntza movilidad-eu oficio-eu


Txapelik barik, baina txapelketan egindako lanagaz pozik - Busturialdeko Hitza : Busturialdeko Hitza\nTxapelik barik, baina txapelketan egindako lanagaz pozik\nEmakume Master Cup-aren pilota mistoko finalean, Olatz Arrizabalaga gernikarrak eta Gentzane Aldaik 14-22 galdu dute Leire Garai eta Olatz Ruiz de Larremendiren kontra.\nArgazkia: Emakume Master Cup.\nAtzo arratsaldean Irunen jokatu zituzten Emakume Master Cup txapelketaren finalak.\nPilota mistoko finalean, Leire Garai eta Olatz Ruiz de Larremendiren freskotasuna eta kolpea izan ziren txapela eman zietenak. 14-22 nagusitu zitzaizkien Olatz Arrizabalaga gernikarrari eta Gentzane Aldai orozkoarrari.\nIdeiak oso garbi zituztela kantxaratu ziren Gasteizkoa eta Eulatekoa, jokoa atzean Aldairi kargatzeko asmo argia izan zuten hasieratik, eta baita estrategia hori kantxaren gainean garatzeko dohainak. Eulateko atzelaria izango da, ezbairik gabe, gaur egun kolperik handieneko pilotaria eta pilota gehienak gozatu zituen, zulo handiak irekiz. Garai ere oso ondo moldatzen da pilota klase honekin eta jokoa aurren nahastu beharrean, ondo asmatu zuen pilota ezker paretara baztertzen eta atzelari gorriari lana pilatzen.\nGauzak horrela, arratsaldeko bigarren finalak ere lehenaren antz handia izango zuela zirudien bikote gaztea 0-9 aurreratu zenean. Arrizabalaga, ordea, jokatzeko zegoen eta partidari eusten asmatu zuen. Sakearekin mina egin zuen gernikarrak eta tarteka partidaren erritmoa aldatzen ere asmatu zuen, partida estutuz (10-14). Garai eta Ruiz de Larramendik, baina, berean jarraitu zuten, huts batzuk pilatu arren, garaipena non zegoen argi izan zuten partida osoan zehar eta, beste sustoren bat ere eraman zuten arren, (14-18) merezitako garaipena eskuratu zuten. Txapelik eraman ez duten arren, Arrizabalaga-Aldaik ere badute pozik egoteko motiborik, pilota mistoarekin egindako lehen proban, txapelketa bikaina osatu dute eta.\nArrizabalagaren berbetan, ia lau hilabete jokatu barik egon ondoren, ez zekiten zelan helduko ziren finalera. Aurkariak “askoz ere gehiago” izan zirela zehaztu du: “Batez ere Olatz atzelaria. Eta uste dut guri urduritasunak kalte egin zigula”. Txapelketan lan txukuna egin dutela eta, borobildu ez izanaren zapore garratza geratu zaio gernikarrari: “Txapelketa oso ona egin dugu, eta txapelketagaz gustura geratu naiz. Baina, hor goian amaitzen ez jakitearen sentsazio txar hori geratu zait. Finala galtzeagatik eta gure maila ez emateagatik pena apur bat daukat”.\nPilota goxoko finalean, Iera Agirre eta Maite Ruiz de Larramendiren indar eta eskarmentuak ez zien aukerarik txikiena eman Nagore eta Leire Galeanoren ilusio eta gaztetasunari, eta nafarrek txapela jantzi zuten 22-7 irabazita. Finalari emozio pixka bat falta izan zitzaion. Hala ere, tantoak azken markagailuak erakusten duena baino lehiatuagoak izan ziren. Gorriak 10-0 aurreratu baziren ere, hasierako tantoak luze eta piloteatuak izan ziren. Kolpez indartsusagoak izateaz harago, defentsa bikaina erakutsi zuten Agirre eta Ruiz de Larramendik eta Antzuolako ahizpa gazteei ezinezkoa egin zitzaien tantoa amaitzeko zirrikiturik topatzea. Hala ere, tarteka finaleraino eraman dituen maila erakusteko gai izan ziren galeanotarrak. Urduritasunak eragin zien, baina ausart jokatuta, zazpi tanto egiteko gai izan ziren eta etorkizuna eurena dela erakutsi zuren.\nPilota zainetan daraman familia da Ruiz de Larramenditarrena eta urtetan izandako pasio horrek bere saria izan zuen atzo. Izebak, Iera Agirrerekin batera, pilota goxoko lehen txapela irabazi zuen Galeano ahizpei 22-7 gailenduta eta Olatz, ilobak, pilota mistokoa jantzi zuen, bere bigarrena lortu duen Leire Garairekin batera, Arrizabalaga eta irabazita. Baina antolatzaileen berbetan, guztiaren gainetik, “emakumeen pilota izan zen garailea” Urantzu frontoi berrituan. Giro bikainagaz, erabilgarri ziren 351 eserlekuak betez, kanpoan jendea sartu ezinda geratu zen, eta normalean gizonezkoei erreserbatutako telebista ordutegi tartea ikuskizun polit batekin bete zuten. Bi partiden artean, Irungo 22 Academy dantza akademiak giroa berotu zuen bere ikuskizun berritzailearekin.


Eap - Erabilgarri txostena karakterizazioari buruzko ONTSI sektore Infomediarioa 2016\nSektore Infomediarioa 2016 ONTSI karakterizazioari buruzko txostena eskuragarri\nLaugarren argitaraldia, akats horiekin 535 datuak biltzen ditu, eta enpresa infomediarias 2015eko ekitaldian, espezializatuak aplikazioen garapenean, produktu eta zerbitzuetan abiatuz, balio erantsi berrerabiltzeko informazio publikoa eta pribatua.\nAldian-aldian, Energia eta Turismo ministerioak, Agenda Digitala eta Ogasun eta funtzio publikoaren bidez, Telekomunikazioen eta igren behategi nazionala informazioaren gizartea (ONTSI), argitaratu dute Sektore Infomediarioa espainian karakterizazio-azterketa Zehatz-mehatz aztertzen dituen jarduerak eta inpaktua. Dokumentu bat dituen industria baten kasuan, 2015 urtean bakarrik, negozio-bolumena eta 750 milioi bat sortu zen 600 euro.\nLaugarren argitaraldia, akats horiekin 535 datuak biltzen ditu, eta enpresa infomediarias 2015eko ekitaldian; konpainia aplikazioak garatzeko, produktu eta zerbitzuetan espezializatutako abiaturik, balio erantsi berrerabiltzeko informazio publikoa eta pribatua, eta horren gaineko datuak aplikatuz lortu dira inkesta bat sektoreko enpresetan.\nIndustria horretan; izan ere, enpresen% 46 gorakada adierazten dutenez, eskaria hazi da azken urtean (2015), aurreko edizioan baino% 7; bestalde, 2011n, enpresen% 63 hazi reutilizadoras jarduera beharko litzateke.\nBereziki, ONTSI identifikatzen dira, honako hau bezalako eskaera:\nHomogeneotasuna eskualdeko eta tokiko informazioa.\nProaktibitate handiagoa informazioaren kudeaketa, administrazio publikoen irekiera sustatuz datuak lehenespenez.\nErabilgarritasuna eta kalitatea onena datu publikoak, datu egituratuak sustatzen formatu irekiak berrerabilgarrien kasuan, eragiketa trukaketari dagokionez.\nIKT tresnak garatzea erraztuko duten prozesuak automatizatzeko, tratamendua, aberastu eta datuen analisia publikoak eskuratzeko, arazketa.\nGarapenerako lankidetza sustatzea público-privada merkatuaren infomediarioa eta hobeto eskaria nagusi.\nEre izena eman Eta administrazioak berak baino hobe dezake beren datuak berriz erabiltzeko.\nSektorearen etorkizunari dagokionez, enpresek espektro zabal baten loturiko aukera aipatzen produktu edo zerbitzuen garapena erabakiak hartzea denbora errealean, gaira, oinarria "" gizarte-sareen azterketa, hiriak adimendunak, eta aukera ematen duten tresna berriak kudeaketa eta datuen interpretazioa automatizatua. zentzu horretan, gogoratu ere aurrera egitea big data eta tresnak, haren ustiaketaz eta euskarri garatzeko erabakigarriak izango dira sektorearen etorkizunari dagokionez.


Mundubirea, bederatzi egun Euskal Herri itsastarra bizikletan deskubriduteko - bizkaie.biz\nBizkaie! 2021-09-01 08:43 Kirola\nHelburua da bizikletan gure lurraldearen itsas historia berreskuratzeko ibilbidea egitea.\nBederatzi egun bizikletan, 720 kilometroko bidea egiteko eta orain 500 urte, lehen mundu-bireagaz eta garaiko beste esplorazino-bidaia batzuekaz loturea izan eben Euskal Herri osoko hainbat herri lotzeko, itsasoari loturiko ondarea konpartiduten daben herriak. Elkano Fundazinoaren asmo barri honen helburua Euskal Herri itsastarra deskubridu, gure historiaren kontakizun hori berreskuratu eta gaur egungo gizartearen esku jartea da, bizikletea horretarako bitartekotzat hartuta. Ibilbidea Getarian hasi zan, lehen itsas birea egin ebann euskal marinelaren jaioterrian eta herri berean amaituko da irailaren 8an.\nEuskal Herri barruko mundubirea Elkano Fundazinoaren ekimena da; Basquetour eta Gipuzkoako Foru Aldundia dira asmoaren babesle eta Orbea eta Vaude etxeak laguntzaile. Marka bi horreek bat egin dabe barriro Fundazinoaren proiektu bategaz eta bizikletak eta beharrezko ekipamendua jarri ditue egitasmoa gauzatu ahal izateko.\nPartaideek iruditan jasoko dabe ibilbide osoa, dibulgazino-dokumental bat egiteko eta, horren bidez, ekimenaren emoitzen berri eta gure lurraldearen itsas historiaren barri emoteko. Bestalde, Ander Izagirre idazle eta partaideak bidaia-liburu batean jasoko dau esperientzia, bidaiaren kronika eta kontakizun historikoa buztartuz.\nEkimeneko partaideek zeharkatuko dituen lekuak oso loturik dagoz gure herriaren itsas historiagaz: Ontzigile, bidaiaren antolatzaile eta marinel, euskaldunen presentzia oso nabarmena izan zan Lurraren lehen itsas birea egin eben espedizino haretan, eta bestela be, Euskal Herriak esku-hartze garrantzitsua izan eban itsas esplorazino-bidaien historian, ontzigintzan garaiko potentzia handienetakoa baitzan.\nGetariako Udaletxeko plazan ekin eutsen ibibideari eta Gipuzkoako udalerri horretako kaleak zeharkatu ondoren, Mundaka alderantz jo eben taldekideek eta han amaitu eben lehen etapea, Zumaia eta Deba (Gipuzkoa) eta Ondarroa, Lekeitio, Ispaster eta Ea (Bizkaia) atzean itxi ondoren.\nDatorren irailaren 8ra arte, Euskal Herri barruko mundubira taldeko kideek hainbat herri eta paraje zeharkatuko ditue, besteak beste, Bermeo, Bakio, Gorliz, Plentzia, Barrika, Sopela, Getxo eta Bilbo, Bizkaian; Amurrio, Gesaltza-Añana, Gasteiz, Ozaeta eta Zalduondo, Araban; Altsasu, Betelu, Lekunberri, Irurtzun, Iruñea, Huarte, Zubiri, Erro, Aurizberri eta Orbaizeta, Nafarroan; Ezterenzubi, Donibane Garazi, Itsasu, Ezpeleta, Uztaritze, Baiona, Barra, Biarritz, Donibane Lohizune eta Hendaia, Ipar Euskal Herrian; eta Zegama, Segura, Legazpi, Zumarraga, Ormaiztegi, Beasain, Ordizia, Tolosa, Hondarribia, Pasai Donibane, Pasai San Pedro, Donostia, Orio eta Zarautz, Gipuzkoako etapetan.\nIbilbide pilotu bat sortzea da asmo nagusia, kirolaren bidez gure historiagaz lotuko gaituen bide bat eta, horregaz batera, Euskal Herriko txirrindulari-bideen artean errotzea. Baina horrezaz gan, proiektuak badau beste helburu bat, izan be, ibilian-ibilian, partaideek gogoetarako zenbait gune bideratuko ditue, lehen itsas bireagaz loturea daben gaur egungo gaiei buruz eztabaidatzeko eta hausnartzeko, ez baita ahaztu behar globalizazinoaren hasierako mugarrietako bat izan zala aitatu itsas bidaia. Horretarako, ibilbideko hainbat lekutan, partaideek alkarrizketak izango ditue jakintzearen hainbat arlotako adituakaz eta hainbat esperientzia eta ekarpen batuko ditue, taldearen dinamikea aberasteko.\nElkano Fundazinoak antolatutako beste proiektuak –Magallanes Espedizinoa / Elkano Getaria-Sevilla (2020) edota Getaria-Sevilla (2019) bela zeharkaldia– egokiera ezin hobea izan dira itsas bireak ekarri dituan ondorioei buruz gogoeta kolektiboa egiteko eta bizikleta-ibilbide hau aukera parebakoa izango da hausnarketa-prozesu horri bultzadea eta jarraipena emoteko. 500 urteotan jazotakoari begirada kritikoa egitea da asmoa, historiatik ikasi ahal izateko eta, aldi berean, begirada edegi bat, etorkizuna irudikatu ahal izateko.\nEuskal Herri barruko mundubirearen aurkezpenean izan dira Iker Goiria, Gipuzkoako Foru Aldundiko Turismo zuzendaria; Daniel Solana, Basquetour Euskal Turismo Agentziako zuzendaria; Ion Irurzun, Elkano Fundazinoko zuzendaria eta ibilbide-pilotu hau osotuko daben taldeko kideak: Ane Miren Miralles, Naila Jornet, Garbiñe Mendizabal, Ander Izagirre, Iosu Iztueta eta Ion Irurzun bera.


etorkizuna etorkizun: ATE GIZARAXOA\nHistoria luzeko lekukoa dugu Zarugaldeko atea. Baliteke herriko harresietako hondarrik adinduena izatea, zazpi mende t'erdiko eskarmentuarekin. Denetariko herri bizipenak ezagutu ditu eta herritarren poz eta alaitasunen partaidea gertatu da, isiltasunean.\nEta txintxik esan gabe ere pairatu ditu bere kontra gizakien arteko dibergentziak sortutako eraso eta kalteak. Ate gizaraxoa XV.eko ahaide nagusien arteko liskar odoltsuetatik gaur egunera arteko bizikidetza batzuetan zentzu gabera heldu da. Badirudi bera dugula herri bihotz taupaden erritmo desberdineko adierazgarria. Ba al du gureak irtenbiderik?\nEtiquetas: Josemari Velez de Mendizabal, Zarugalde\nIñaki Nafarrate 7 de mayo de 2018, 12:01\nAramaion ere, pintadak Etari eskerrak ematen....


Pilotak jokoak - play free joko - joko on\nPilotak online games\nFree online jokoak Pilotak garrantzitsuenak eta popular online dibertigarria da. Play telefono, tablet eta mahaigaina ahal horiek izan. Erraza exekutatu eta ez du arau konplexu eta kudeaketa trebetasunetan ezagutza eskatzen dira. Isla bakoitzean, hala ere, bere arauak sinpleak dira, baina haiei aurre a klik gutxi batzuekin. Run batzuk dituzu suge urrun, beste batzuek ardatzaren inguruan dihardute, hirugarren behera goitik. Kolore bolak kluster suntsitu behar duzu, pistola bat erabiliz, edo elementu, taula gainean lerro bat egon da ikusgai, arrastaka.\nGames Pilotak kategoriaren arabera:\nOnena Pilotak online games\nBubble Shooter Gabonetako\nJostailuak duten Box\nDistiratsua Kirol Pilotak\nHodeiak eta ostarteak burbuila\nPhineas eta Ferb burbuila\nGaldutako Island 3\nBloons 2 Gabonetako Expansion\nSeiko Pilotak Beta v1.2\nAzken Pilotak online games\nIrekitze inkrementala 2\nShoot koloretako pilotak, online jokoak pilotak jolasten, eta, aldi berean, ondo pasatzeko da\nGames Online Guztiak Pilotak jokoak\nFun jokoak Pilotak\nOnline joko pilotak, agian, ezagunena aisialdi bulegoko langileak. Gainera, berari askotan erreferentzia ikasleak eta lanbide desberdinetako pertsonak, beren telefono mugikorra beste bertsio bat ezarriz. Gustuko jostailuak batera azkar denbora luzean zehar hegan, ilarak edo programatutako bilera baten zain. Eta entretenigarri dira errutina eu alda daiteke, hura eten bat bitartean eta antzezlana pilotak.\njostailu & ndash bakoitzak; itxura berria eta norabidea joko istorioa. Azkar bihurtzen dira irekita eta pausatu denean leku beretik berriro hasi behar duzu. Joko ospetsuaren Lines (Color Lines) ezaguna da jokalari 1992tik aurrera, baina oraindik ere ospea abangoardian jarraitzen du. Bere helburua da kolore bereko bolak eraikitzeko etengabe line, eta katean kendu eremuan. Mugimendua, soilik bat mugi dezakezu eta, itxuraz prozesua oso sinplea izan arren, jokoa ez dirudi hasiberrientzako erraza. Denborak aurrera egin ahala, ordenagailu joko industriaren garapena, aisialdiko produktuak irabazi bultzada. Gaur horiek guztiak zenbatu ezinezkoa da, sortu beharreko jarraituko dute, eta elur-jausi batek mundu birtualean estalita baitaude. Nahiz kontuan hartu gabe\nFlying eta beste genero\nCasual jokoak osatzen surrealista unibertsoaren zati handi bat. Jostailu bakoitzak denbora eta kontingenteak, eta joko pilotak guztien eskura daude beti. Pilotak zelaian eraiki ahal ilara batean horiek desagertuko da, eta hurrengo leku kaleratu. Eta horien artean jarri dezakezu espiral batean suge bat da, eta zulo batean ezkutatu ohi formularioa. Zure zeregina ez da ezer egiten, eta tiro kanoi koloretako bolak kanpo utzi nahi. Kolore jakin bat lortzen du, talde berean, hautsita eta suge motelduz, ordua, konektatu eta, ondoren, bere bidaia jarraitu urraturik.\nhainbat gairen gogoko jokoak\nkoloretsuak, jokoak, datozen gaiak. Litekeena basatia oihanean giroa sentitzen duzu, eta atzeko soinuetan tximinoak oihuak lagunduta egingo, hegaztiak, hostoak rustling, kilkerrak chirping eta animalia arriskutsuak orro du chirping. Bat leku publiko batean bada, eta ez jokoa ere erakusteko nahi, soinu guztiak edozein unetan erraz ezarpenak desgaitu. Beste batzuetan, koloretako bolak & ndash aurre beste modu bat eskaintzen dizu; pantailaren erdian puntu bat inguru muntatu pilotak, eta tiro horiek zaude posizio finko batetik. Behin kaleratu hurrengo baloia beste atxikitako erdian, egungo eredu bere ardatzaren inguruan biratzeko, alboko serioago outweighing hasten da, hau da, non pilotak gehiago itsatsita. Objektu berdin-kopuru jakin bat ezarri berean, desagertu egingo dira.\nPilotak batzuetan izeneko burbuila. Kasu askotan, hitz joko bat besterik ez da, baina hemen aukera gehiago daude. Haurrek behera ekarri ahal aire burbuilak dira, eta eroritako direnak jasotzeko hobariak, horiek inflexio puntuak, bizi-energia, armak eta beste ezaugarri sartu. Eta noiz Winx maitagarriak zerua bidez hegan eta biltzeko artifacts, hurrengo igeri maitagarriak gaiztoak maskuriak, eta saihestu behar dute ihes egin horiek eta gure txiki maitagarriak erasoa saihesteko.\nBadira gorri, eta joko, film batzuk serie baten kontakizuna dira. Funny gorri itxurako pertsonaia bidaiatzen munduko ipuin ezberdinak jaitsierak, aurkitu lagunak, oztopoak gainditzeko eta aurkikuntzak egiteko kabuz. Berriak topaketa bakoitzean interesgarri bat metamorfosia dakar eta esperientzia aberastu esperientzia eta jokalari entretenitzen.


Kudeaketa – EkoOn\nKudeaketa, aurrezpena eta eraginkortasun energetikoa\n«Neurtu ezin dena, ezin da kontrolatu; kontrolatu ezin dena, ezin da kudeatu; kudeatu ezin dena, ezin da hobetu.»\nDiagnosia eta kudeaketa energetikoa erakundeetan\nLantokietan kudeaketa, aurrezpen eta eraginkortasun energetikoko proiektu bat martxan jartzea eskaintzen dugu, zeharkako ekipo energetiko baten eraketan oinarritua, erakundeko atal edo sail desberdinak ordezkatzen dituzten pertsonez osatua.\n50/50 proiektua hezkuntza-balio handiko ekimena da, bereziki ikastetxeei zuzendua. Proiektu honek kontsumo-ohituren aldaketa eta energiaren arloko parte-hartzea, kontzientziazioa eta prestakuntza sustatzen ditu.\nZiurtagiri energetikoak gure etxebizitzaren edo lantokiaren portaera energetikoa ezagutzen laguntzen digu, eta kontsumo eta kostu energetikoa murriztu ahal izateko hobekuntza-neurri ezberdinak eskaintzen dizkigu.


Ezinezko erronkak gainditzen saiatzen gara, txikitatik gure buruak apaldu ditugu, bizitza osoa marmolezko tentsioak malgortzen digula. Aldaketa ordena absolutuari behingoz muzin egiten bagenio: deboila larrien arduradunak ez dira sekula… barkatu marmaratzera plegatzen.\nHitzokin amaitzen da udazken berri honetako igandeko egunkarian Itxaro Bordak Aldatu behar duzu zure bizitza liburuari eskainitako artikulua. Gazteleraz argitaratu zenetik (Pre-Textos, 2012), ondoan dut Peter Sloterdijk-en gogoeta mardula. “Atropoteknika”ri buruz ari dena; edo “Bizitza ariketa/jarduera bailitzan” edo “Giza seme-alabaren tentsio bertikalera egindako espedizioa”. Ia seiehun orrialdeko lanak ez du alfer berbarik, eta ezagutzen ez dugun baina gure habitat naturala den oihanean barneratzera gonbidatzen gaitu.\nBadira zenbait urte liburuari buruz idatzi nuen gonbidapena da segidan datorrena.\nPRODUKZIO AROTIK ARIKETA SASOIRA\nModernoa deritzo giza indarrak, sekula ez bezala, lanaren eta produkzioaren inguruan antolatu diren garaiari. Antzina, aldiz, ahalegin handienak ariketa eta perfekzioaren bilaketan egiten ziren.\nTestu filosofiko batek eduki dezakeen arazorik larriena “autoerreferentzialtasuna” da, korporaziokoentzat baino ez izatea. Peter Sloterdijk (Karlsruhe, 1947) hasieratik saiatu da hesi hori hausten, baina gaia “erlijioa” denean (“erlijioen itzuleraren ipuinaren kritika”, editorearen hitzetan), bi hesi gehiago altxatzen dira idazlearen eta irakurleen artean: sinesleen hesia eta sinesgabeena. Lehen hesiak lelo hau dakar: “sinesmena dohain bat da, ez du arrazoiarekin edo nahimenarekin zerikusirik”. Bigarrenak, berriz, horri buruz esan beharreko guztia esana dagoela, eta gaira itzultzea denbora galtzea edo arerioari amore ematea baino ez dela. Horren korapilatsua delako agian, zenbait oztopo gainditu ondorengo irakurketa irudikatzen dut liburu hau. Eta oztopo bakoitza, malda gogor bat da, zeina igo ondoren, ustekabeko lekuz jositako landa zabal baten aurrean izango baikara.\nErlijioaren gaia nahiko aldapa ez, eta izenburutik beretik jartzen zaigu bigarrena: nornahi uxatzeko inperatiboa. Kirrinka egiten baitu agindu orok, mandatari kontzientzia sentiberadunon baitan. Probokazio eta akuilu gisa uler zitekeena, pretentsio askoz sakonagoz dator hemen: “erlijio guztien azken laburpen bat egin nahiko bagenu -ordenen edo sekten programak, barne-garapenerako ikasbide guztiak, meditazio edo ariketa gidak barne- Rilkek Louvreko Apoloren irudiaren aurrean idatzitako hitzokin geratu beharko genuke: “…ez baitago hemen zu begiratzen ez duen ezer. Aldatu behar duzu zeure bizitza!”. Agindu absolutu baten aurrean baino ez gaude, beraz, bakoitzari zuzendutako iraultza baten agindupean, zeinaren arabera, bizi duguna ez da benetako bizitza. Ez pentsa, haatik, pietatezko panfleto profetiko baten aurrean gaudenik.\nKontzientzia modernoak bere buruari ezarritako zeregin nagusia latentzian zegoena agerian jartzea balin bada, “aurre egin beharko diogu azken bizpahiru mendeetan Europan zabaldu zen ustekeriari, erlijioak badirela, alegia, edo badela zerbait fede gisa izendatzen duguna” (18 or.). Erlijiotzat aipatu horiek “antropoteknika” sistema batzuen albo-ondorioak baino ez lirateke. Liburuaren tesi nagusi honen inguruan dabilkigu egilea: zein izaera dute giza eraikuntza baterako trebatze teknika horiek eta, ondorioz, nolakoak erlijiotzat onartu edo arbuiatuak izan diren albo-ondorioak.\nERLIJIOA JAINKOAREN HERIOTZAREN OSTEAN: ASZESIAREN SEKULARIZAZIOA\nBigarrena argitzeko, “erlijiozaletasunaren” bost arau azaltzen dizkigu egileak. Lehena giza gaitasun bat litzateke, subjektuaren eta objektuaren leku aldagarrietan ipintzeko daukaguna. Eta hemendik sortzen da bigarrena, aipatu inperatibo absolutua. Hirugarrenak “zerbaiten posibilitatea bere ezinezkotasunean datzala” dio, horixe baino ez baita sineslea, enpirikotasuna alboratu, eta benetan existitzen den ezinezkotasunaren eremuan barneratzen dena. “Ezinezkoa denarekin artistak duen tratatzeko malgutasuna lortuko du arau honekin saiatzen denak ” (96 or.). Laugarrena, artistei dagokie bereziki, eta perfekzioaren ideiatik dator: “inoiz edo behin helburu idealera helduko zara” dio. Azkenik, batek onartzen du tratatu ezin den zerbaitekin ari dela tratutan, bizitzaren suntsipenak beste gain-errealitate batera amiltzen duen ustearekin.\nBost arauon gainean aritzeko, Rilke, Kafka eta Cioran ditu Sloterdijkek bidelagun, eta liburu mamitsuan darabilkigun ariketa “budista paristarraren” jarrera erabiliz erakutsiko digu: ezin perfekzioan sinetsi, ezta eszeptikoaren erabateko probisionaltasuna bereganatu ere, gelditzen diren hondarrekin jarduten uzten digularik… Kitzikagarria da bere tesian barneratu aitzinean eskaintzen zaigun trantsizio-atala: “Ez dago erlijiorik: Pierre de Courbertinetik L. Ron Hubbardera”. Ezen, bere ustez, 1900. urtetik aurrera “neoatletismoa” eta kirol modernoa baitira aszetismoaren (eta psikismoaren) sekularizazio prozesuaren ezaugarririk nabarmenenak. Fikzio egile baten asmakizuna, egungo erlijio arrakastatsuenetako bat izatea -delako Zientziologia– “mistika informalaren” garaipenaz ari zaigu.\nBere aurreko filosofoen artean, Nietzsche, Wittgenstein eta, bereziki, azken sasoiko Foucault ditu egileak bidelagun. Eta, hasteko, lehenengoaren agindu teologikoari aurre egiten dio: “zure eginbeharra da sortzaile bat sortzea”, nahiera artistikoarentzat etorkizuna mugarik gabeko aukeren esparrua bilakatzeko agindua, alegia. Hortik dator aszesiaren egokitasuna, eta gorputzaren zentraltasuna edozein sormen ahaleginean. Halere, Sloterdijkek dio Nietzsche “ilusio optiko” batean erori zela, ez baitzen gertatu berak aldarrikatutako “moralaren esklaboen matxinadarik”, bai ordea jarraipen bat “aszetismo atletiko eta filosofikoen eliza eta monasterioetako modus vivendien artean”. Europaren lotsa kronikoa oinordetzako nobleziaren ustelkeriarekin heldu zen, non balioak esplotazioaren indarrean oinarritzen ziren. XV.-XIX. mendeen arteko burgesiaren merezimenduzko hierarkiaren berpizkundearekin fantasma honen akabera etorri zen, eta politikaren europar definizioa, non menperatzaile/menperatu dinamika gainditzea ahal izango zen.\nBerrehun urtetan egindako saiakera berdintzaile eta neo-elitisten ondoren, heldu da garaia haietatik ondorio global eta eraginkorrak ateratzeko. Horretarako “klase sozialetan oinarritutako gizartea (hau da, menderakuntza, zapalkuntza eta pribilegio bereizketaz eraikitakoa) atzean utzi, eta diziplinan oinarritutako beste batek ordezkatu behar du (aszesiz, birtuositatez eta eraginkortasunez eraikia)”. Baina ez pentsa aldarrikapen inozo baten aurrean gaudenik: “Nazioen arrazoia, oraindik ere, Titanic antzeko honetan lanpostuei eusteko ahaleginetan agortzen da” (569 or.). Wittgensteinen hitzak aintzat hartu (“Ordena baten arautegia da kultura”) eta aszesia/ariketa eta sezesioa (erabat beste izan beharraren grina hori) dira gogoetara erakarri beharreko kontuak. Foucaultekin bat etorriz, sezesioa (“haustura” hitza higatuegia dugu) kultura ororen abiapuntua dela dio: “erabat diferenteak izan nahi genuen erabat aldatua izango zen mundu batean”. Baina, kontuz, “modu militante batean mundua hobetzen saiatu direnak berek eragindako hondamenetatik apartatzen ziren, eta gainezkatuak suertatzen zirenean, halabehar hutsaren ondorio gisa interpretatzen zuten. Filosofo eszeptikoaren lumatik etorri ohi da portaera eredu hau” (567 or.).\nHERAKLITOREN URAK. ARIKETA, PERFORMANCEA\nAspaldian [Foucaultek] konprenitu zuena, subertsioaz hitz egin eta etorkizunaz eldarnioan dabilena hasiberrien klasekoa dela, […] edo subertsioa, inozokeria eta unfitness-a gauza bera izendatzeko hiru izen baino ez direla.\nHeraklitoren aipurik ezagunenaren interpretazio bitxi batetik etor liteke obra hau ustiatu aurreko hirugarren malda gogorra. Ur berean berriz bainatzerik ez dugula esaten digunean, ez zaigula gertakizunen jarioaz ari, baizik eta ezin-itzulizko egoera kezkagarri batez, alegia: norbait ur korrontetik atera denean, ezin izango du gerora lehengo modura igerian ibili. Gure portaerari buruzko kontzientzia pizten denean, barne borroka batean gaude sartuta: ezin dira ohiturak ulertu haietatik distantzia bat hartu gabe, eta orduan, haiek gu zapaltzera edo gu haiek zaintzera gaude behartuak. Gehitzen badiogu horri gure gizartearen zeinu ezaugarrien arteko berritasun ororen ospea eta zaharraren baliogabetze etengabea, ezin izango dugu liburu honek eskaintzen dizkigun eremuetan barneratu.\n“Nola eutsi bada tragikoa izango ez zen bertikaltasun bati?” Ezinezko egingo den aldaketa baten atzetik gabiltza, bi mila urte iraun duen europar pedagogiak izan duen anbiguetate bat gainditu ezean: pasioen eta ohituren artekoa, alegia: “Lortu behar da ariketa askatzea Antzinako Europako aszesiaren bortxazko egituretatik, eta hori izan liteke XX. mendeko gertakizun nagusia espirituaren historian” (220 or.). Ahalegin horretan Sloterdijkek hain ohikoa duen Ekialde eta Mendebaldearen arteko kontrastea jartzen digu berriz ere “beila” kontzeptuaren bitartez. Haiek “pentsamendurik gabeko beila” landu dutela dio, eta geuk, “beilarik gabeko pentsamendua”. Hari horretatik tiraka Heidegger, Spengler eta Krishnamurtiren ahaleginak seinalatuko dizkigu, berriro ere Foucaulten zuhurtzia azpimarratuz… baita Bourdieu “azken kanpamenduko pentsalariaren” ekarpena ere (233-245 or.).\nPedagogiaren eta antropologiaren zeregina “psikearen sekularizazioa” baldin bada, argitu behar dira zein diren filosofiaren eta atletismoaren arteko loturak eta gaizkiulertuak, baita aszesiaren eta akrobaziaren artekoak ere. “Atletismoaren berpizkundea” eta “aszesiaren desespiritualizazioa” XIX. mendeko azken hamarkadetan abiatu baziren, lanaren eta produkzioaren jainkotze baten barrenean gertatu ziren. Honen guztionen gainbeherarekin, “produkzioaren lehentasunetik performancearen gailentzera” igarotzen ari garela da Sloterkijken ustea. XX. mende osoko “terapeutismoak” estaltzen duena ariketarako joera orokor bat omen da. Eta hemen, “sezesioaren” ideia dator, ostera: “Gizakia deritzana, hortaz, muturreko aszeta multzo txiki baten ondorioa baino ez litzateke. Talde zabaletik apartatzeko eta guztien izenean beren burua jartzeko joera izan zuten gutxi horien ondorena, alegia” (287 or.). Subjektutzat dugun hori prozesu horretatik sortua da eta, ondorioz, “ariketa batzuen jabea” baino ez litzateke izango. Bi kontrako modu ezagutu ditu apartatze honek milurtetan zehar: “espiritualitate heroiko baten gainkonpentsazioa” bilatzen duena, norberaren eta jainkoaren arteko batasun baten bitartez (Heraklito edo Upanishaden hinduismoan bezala), edo korrontetik aparte geratze hori kulpa sakon batez baino eraman ezin duena, judutarrek eta kristauok egin dugun eran.\n“BURDIN AROAREN” AMAIERA ETA INPERATIBO ABSOLUTUAREN GAURKOTASUNA: KOINMUNISMO BATERANTZ\n“Heterotopiak” (Foucaultek proposaturiko kontzeptua) ariketarako hautatzen diren bakartze eremuak lirateke, non guztientzat balio ez duten lege batzuk dauden indarrean, gehiengoaren hutsalkeria baztertzeko finkatuak. Bakartze prozesu horietan sorturiko metodoei begira, “gune mentalaren egitura hirukoitzaz” ariko zaigu: Nia, Mentorea (autokontzientziak sortzen duen Beste hori), eta bitartekari den Lekukoa. Dinamika horren porrotetik sortzen bide da erlijioen ohiko nahasmendua niarekin tratatzerakoan, ustez deuseztatu beharreko mamua balitz bezala. “Berekoikeria, giza ahalmen onenen izenorde makur bat baino ez da” (330 or.). “Fanatismoaren historiak erakusten digu erregresio horiek [nia, Beste eskerga baten menpean jausteko joera, lekukoa deuseztatuz eta “posesio” egoeretan jausiz] erlijioen eguneroko kontuak direla. Baina horrek ez gaitu korapilo horretatik aldendu behar. Eduki kognitibo eta moral nagusien transmisioan baldin badatza kultura, ez da gutxieneko kontua eduki horien igorleen zereginei erreparatzea. Sloterdijkek hamar maisu mota aurkezten dizkigu: gurua, maisu budista, apostolua, abadea, filosofoa, atleten entrenatzailea, maisu artisaua, irakasle akademikoa, oinarrizko hezkuntzako maisua eta idazle ilustratua. Eredu horien bereizketak berak argitzen du neurri batean bere diskurtsoa, “konbertsioaren” kontzeptua ondoren argituz: “heziketa oro baita konbertsioa” eta “konbertsio oro, subertsio” (384 or.).\nEzin murgildu ur hauetan mendebaldean eginiko saiakera aszetikoak -beneditarren erregela kasu- kontuan hartu gabe. Ezta horiek ekialdeko saiakerekin alderatu gabe ere, Indiako arragoan eraikitakoak batez ere, budismoa eta halako fenomenoak sortuko zituenak.\nParean ditugun gaurko “denboraren erronkei” aurre egiteko, Foucaultek berak gertarazi zuen gaizki-ulertu bat argitu behar da: aro modernoan, haur-gaztek diziplina kristau-humanistan izan duten formakuntza ez da gauzatu ikuskaritzapeko errepresibo guneetan (kartzelak, kuartelak…), baizik eta eskola-unibertsitateetan. Antzinako saiakuntza aszetikoari, teknikoa eta artistikoa gehitu zaizkio eta, azkenik, politikoa. Haren leloa “Antropotekniken erregimena guztientzat” litzateke, non gizaki izatea autoeraikitze batean inplikatua egotea esan nahi duen. “Burdin aroaren” amaiera da non etsipenaren espiralari nahierarena nagusitzen ari zaion. “Historiaren amaiera” aurreko errealitate printzipioaren gainditzea litzateke, non urritasun egoerei aurre egiten zaien neurri ez heroikoen bitartez. “Gizakiak aurrera egiten du, norabide ezinezkoan bilatzen duenean” eta “gaurko munduan garrantzi etiko unibertsala duenik bada, hauxe da: ezin dezakegu honela jarraitu!”. “Erlijioen itzulera” ez litzateke egonezin horren sintoma bat baino, esaten diguna etika eraginkor bat sublimearen esperientzian oinarritzen dena baino ez dela, bistakoa bada ere mendebaldarrok ez gaudela prest tamaina horretako zamak hartzeko. Kontuok gorabehera, “garaikideok konbentzituko gara noizbait gizakiok ez dugula gainzamatuak izatetik libratzeko eskubiderik, ezta ere eskura ditugun soluziobideekin konpondu litezkeen arazoak baino ez topatzeko eskubiderik” (568 or.).\nAzkenik, eta kontuan hartuta “historia osoa sistema immunologikoen arteko borroka baino ez dela izan”, eta injustizia izan dela sistema horien etekinak banatzeko orduan batzuen eta besteen arteko desorekaren ezaugarria, non erlijioek beren salbazio promesen bidez hori “konpontzen” saiatu ziren, “arrazoi immunitario” berri baten aitzinean egongo ginateke, non “norberarenaren eta besteenaren arteko banaketak ez baititu immunitate galerak besteentzat soilik sortuko, baita norberarentzat ere”. Behar dugun egitura berri horrek “formatu planetario bat du, non sareez jendeztatutako lur bat propiotzat biziko den, eta desegokitzat joko den orain arteko neurriz gaineko esplotazioa” (574 or.). Ez badugu asmatzen horri dagokion arautegia oraintxe bertan erredaktatzen, ez dugu beste aukerarik izango: “Arau horiek betez bizitzeko gogoa; horrexek erakutsiko luke erabakitasunez ari garela guztien bizi-iraupenerako ohitura onak ezartzen egunerokotasunaren ariketetan”. Hitzokin amaitzen da gogoeta sakon eta luzea.\n Du mußt dein Leben ändern; Suhrkamp 2009. Tu dois changer ta vie!; Maren Sell 2011. Has de cambiar tu vida. Sobre antropotécnica; Pre-textos 2012. François Coppée. soinu an Dylaranol Larzabal eta Ruper Ordorikarançois cri guztienagurrezti ihesi doazngo lirikoak ere dedikatzen dizkiezue./at, kantu berri hainbeste, aurrekoen bertsioekin o ahaleginagatik agian.esannahia arenean lehenengoa eta hamargarrena ustekabean egiten dute bat-.\n Bere lehen liburu filosofikoaren arrakasta hortik etorri zen: Kritik der zynischen Vernunft. Frankfurt am Main 1983; Critique de la raison cynique, Christian Bourgois 2000; Crítica de la razón cínica, Siruela 2003. Bigarrena, nobela bat izan zen: Der Zauberbaum. Die Entstehung der Psychoanalyse im Jahr 1785. Ein epischer Versuch zur Philosophie der Psychologie, Frankfurt am Main 1985; L’arbre magique. La naissance de la psychanalyse en l’an 1785, 1987. El Árbol Mágico: El Nacimiento del Psicoanálisis en el Año 1785. Ensayo Épico sobre la Filosofía de la Psicología, Seix Barral; 1986. François Coppée. soinu an Dylaranol Larzabal eta Ruper Ordorikarançois cri guztienagurrezti ihesi doazngo lirikoak ere dedikatzen dizkiezue./at, kantu berri hainbeste, aurrekoen bertsioekin o ahaleginagatik agian.esannahia arenean lehenengoa eta hamargarrena ustekabean egiten dute bat-.\n Apoloren soin arkaikoa. Rilkeren 1908ko Der neuen Gedichte anderer Teil (Poema berrien bigarren partea). Gure liburuaren 37 orrialdean dago poema osoa.François Coppée. soinu an Dylaranol Larzabal eta Ruper Ordorikarançois cri guztienagurrezti ihesi doazngo lirikoak ere dedikatzen dizkiezue./at, kantu berri hainbeste, aurrekoen bertsioekin o ahaleginagatik agian.esannahia arenean lehenengoa eta hamargarrena ustekabean egiten dute bat-.\n Hemen egindako orri-aipamenak gaztelerazko argitalpenarenak dira. François Coppée. soinu an Dylaranol Larzabal eta Ruper Ordorikarançois cri guztienagurrezti ihesi doazngo lirikoak ere dedikatzen dizkiezue./at, kantu berri hainbeste, aurrekoen bertsioekin o ahaleginagatik agian.esannahia arenean lehenengoa eta hamargarrena ustekabean egiten dute bat-.\n Zentzu honetan bere Weltfremdheit, Frankfurt am Main 1993. Extrañamiento del Mundo (Eduardo Gil Beraren itzulpena), Pre-Textos 1998 aipatu behar non, beste gaien artean, IV. mendean Europan gertaturiko “anakoretismoaren iraultza” aztertzen duen. François Coppée. soinu an Dylaranol Larzabal eta Ruper Ordorikarançois cri guztienagurrezti ihesi doazngo lirikoak ere dedikatzen dizkiezue./at, kantu berri hainbeste, aurrekoen bertsioekin o ahaleginagatik agian.esannahia arenean lehenengoa eta hamargarrena ustekabean egiten dute bat-.


KPI aplikatzeari buruzko zalantza\nGure aholkularitza kolaboratzaileetako batek KPI aplikatzeari buruzko zalantza bat helarazi dio gure Aholkularitza Juridikoari. Jarraian jaso dugu zalantza, gaia gehixeago argitzeko asmoz, behin baino gehiagotan galdetzen baituzue.\nProbintziako hitzarmen kolektibo batean adierazi digute KPI SOLDATA-TAULEN GAINEAN aplikatu behar dela. Zein KPI aplikatu behar dugu, probintziakoa ala Estatukoa?\nAdibidez: Bizkaiko Ostalaritza Hitzarmenekoak xedatutakoaren arabera, 2017ko ekitaldirako I. eranskineko Ordainsarien Taularen berrikuspena zera da: 2016ko KPI portzentajezko 0,40 puntu handituta.\nESTATUKO KPI portzentajezko 1,6 da, eta BIZKAIKO KPI, berriz, portzentajezko 1,7.\nZer gertatzen da KPI zehazten ez den hitzarmen kolektiboekin? Zein irizpideri jarraitu behar diogu?\nKontsumoko prezioen indizeak (KPI) familiek kontsumitzen dituzten ondasunen eta zerbitzuen, kontsumo-funtzio zehatzetan, prezio normaletan lortutakoen prezioen eboluzio koiunturalaren neurri estatistiko bat eskaintzen du.\nInformazio-iturria Estatistikako Institutu Nazionalak (EIN) egindako estatistika da; hilero egiten du eta Estatuari dagokio. Indize orokor bat eskaintzen da, baita produktu- eta zerbitzu-multzokako prezioen indize bat ere, dela Estatu osorako dela Euskal Autonomia Erkidegorako; urteko batezbestekoen berri ematen da, baita erreferentzia-aldien arteko aldakuntzen eta gehikuntzen berri ere.\nEUSTATek EAEkoak ematen ditu.\nNegoziazio kolektiborik ezean, ez dago inongo gidalerrorik, KPI datu estatistiko bat baita. Hala ere, Estatukoa aplikatuko dela ulertzen da, probintziakoa aplikatu nahiko balitz, ziur aski, legokiokeen hitzarmenean jasota bailegoke.


Akabo oporrak NOAUA!rentzat ere, hurrengo aldizkaria irailaren 6an - Usurbil - Noaua.eus\nAkabo oporrak NOAUA!rentzat ere, hurrengo aldizkaria irailaren 6an\nNoaua Aldizkaria 2019-08-26 08:27\nOporraldia amaituta, NOAUA! ere eguneroko bidera itzuliko da pixkanaka gaurtik. Web orrialde eta sare sozialak egunerokoan elikatzeari ekingo diogu berriz. Azken asteotako etenaldiaren osteko lehen aldizkaria, irailaren 6an.\nHerriko berriez freskatzeko gogoz zarete? Abuztu amaierarekin batera, egunerokora itzultzen hasteko garaia dugu gehienok, baita NOAUA!kook ere. Gaurtik aurrera, web orrialde eta sare sozialak edukiz hornituko ditugu egunerokoan. Adi, lehen aldizkaria aldiz irailaren 6an plazaratuko dugu. Honenbestez, udako oporraldi osteko lehen aldizkari horretarako ohar edo zorion agurrik baldin baduzue, irailaren 2a baino lehen helarazi erredakzioa@noaua.eus helbidera edo bulegora. Argibide gehiago, 943 360 321 telefono zenbakian.\nEgin zaitez NOAUA!kide\nUsurbilgo berri jaso, NOAUA! K.E.-k antolaturiko ekitaldietarako sarbidea merkeago izan, errenta aitorpenean hobaria aplikatu edota antolatzen ditugun sari ezberdinen zozketako onuradun izan nahi baduzue, oraintxe duzue aukera ezin eskurago; egin zaitez NOAUA!ko bazkide!\nUztailaren 15ean hasi genituen urtero bazkidetza kobraketak. Banku bidez, hala egiteko baimena emana zenutenon kasuan. Bestela, NOAUA!ren kontuan egin behar ziren ordainketak edo ordainketa Bordaberri 3ko egoitzara etorrita egin. Arazorik izan edo zalantzaren bat baldin baduzue bazkidetza kobraketarekin deitu 943 360 321 telefono zenbakira. Azken urtean, zuen datu pertsonaletan aldaketarik izan baduzue ahalik eta lasterren jakinaraztea eskertuko genizueke.\nBeste behin, eskertu egin nahi dizuegu, aurrera jarraitzeko ezinbestekoa zaigun zure ekarpenarekin NOAUA! babesteko egiten duzuen ahalegina.


Eusko Jaurlaritzak eta Donostiako Udalak hitzarmena sinatu dute Amara-Easoko trenbideen etorkizuneko urbanizazioa zehazteko - Gipuzko Buru Batzarra\nHirigunean zeharreko Topoaren saihesbidea egiteak “aukera paregabea” eskaintzen du hirigunea berregituratu eta eraldatzeko, izan ere Donostiak 21.000 metro koadroko trenbide-lursail bat berreskuratuko du trenbidea lurperatu ondoren\nAmara Easo trenbide lursaila\nPDF - 2018/07/04\nEusko Jaurlaritzako Ekonomiaren Garapen eta Azpiegitura sailburu Arantxa Tapiak, Euskal Trenbide Sarea erakunde publikoaren presidente gisa, eta Donostiako alkate Eneko Goiak lankidetza-hitzarmen bat sinatu dute arratsalde honetan euskal trenbideen kudeatzailearen eta Udalaren artean, Lugaritz eta Easo arteko Topoaren saihesbidearen obren ondorioz Amara-Eason libratutako lursailetarako antolamendu- eta kudeaketa-irizpideak zehazteko. Hitzarmena izenpetu ondoren, bi erakunde-buruak jendaurrean azaldu dira, akordioaren berri emateko. Ondoren, lehenbiziko jarraipen-batzordea egin dute.\nHitzarmenean bertan jasotzen denez, Donostiako hirigunean zehar Topoaren saihesbidea egitea "aukera paregabea da hiriarentzat". Izan ere, gaur egun Amarako geltokiaren (Easo plaza), trenbideen eta Morlansen eremuaren arteko trenbide-azpiegiturek okupatzen duten lurzorua libre geratuko litzateke, hirian integratzea ahalbidetuz. Lur horiek, gaur egun, trenbide-sistema orokor gisa sailkatzen dira, eta beraz, aukera egokia dugu hau hirigunea berregituratu eta eraldatzeko, erabilera berriak dituen hiri-bilbea osatuko duen sarea sortuz. Trenbide-lursailaren azalera osoa 21.000 metro koadrokoa da gutxi gorabehera.\nHitzarmenak jasotzen du, "Gipuzkoako bizilagunei hobekuntza nabarmen bat eskaintzearen aldeko apustua"-ren barnean, Topoaren saihesbidea egiten ari dela. Horrek eskualde arteko trenbide-sarearen konexioa ahalbidetuko du, hirigunea Eibar-Zumaia-Lasarte-Donostia eta Irun-Hendaia trenbide-trafikoekin lotuta. Hau da, Easoko geltokiak sortzen dituen eragozpenak saihestuko dira, ibilbide zehatz batzuetan tren-aldaketak egin behar baitira. Proiektuak hiru geltoki berri eraikitzea barne hartzen du: Benta Berri, Kontxa-hirigunea eta Easo. Obrak bukatu ondoren, lursail handi hori libratuko da Amara auzoan (zehazki, Autonomia kalearen eta Errondo pasealekuaren artean dago).\nEuskal Trenbide Sarea bere esperientziaz baliatuko da hiri-inguruetan trenbidea integratzeko lanetan, duela urtebete baino gutxiago Donostian bertan Loiolako geltokian egin zen bezala, non 17.600 metro koadro urbanizatu baitziren. Duela gutxi, Bilboko metroaren 3. lineako zenbait puntutan ere antzeko jarduerak egin dira. Garatu nahi diren hirigintza- eta ondare-kudeaketatik datozen etekin ekonomikoak trenbide-azpiegitura hobetzeko egingo diren inbertsioetara bideratuko dira.\nHitzarmenaren helburua da hausnarketarako eta libratutako lursailean antolamendu-irizpideak komunean jarri ahal izateko lankidetza eta koordinazioko eremu bat ezartzea. Hitzarmen honen bidez, erabilera eta jabari publikoko berdegune eta oinezkoentzako eremu berriak erabilgarri jarri nahi dira, merkataritza, aparkaleku eta etxebizitzen erabilera berriekin.\nHitzarmenak lau urteko iraupena izango du, beste lau urtez luzatzeko aukerarekin. Halaber, erakunde bakoitzeko hiru kidek osatzen duten jarraipen-batzordea eratu da, akordioaren funtzionamendu egokia bermatze aldera.\nArantxa Tapia sailburuak adierazi du hitzarmenarekin pozik dagoela, eta hori lortu ahal izan dela “proiektu estrategiko bati esker, etorkizuneko proiektu bati esker”. Sinatutako hitzarmenari dagokionez, azpimarratu du "ez dugula ezer berririk asmatu. Trenbide-lubaki bat kenduko dugu hiritarrek erabiltzeko eta gozatzeko espazio bat lortzeko. Horri esker, auzoan oztopo fisikoak kendu ahal izango ditugu, elkarguneekin ordezkatuz. Horrela, eremu horren hirigintza- eta gizarte-birsorkuntza lortuko dugu”.\nTapiak hau gehitu du: “hala ere, ez dugu ahaztu behar honaino iritsi garela lehiakorrago bihurtzera eta gure bizitza erraztera bideratutako trenbide-obra bati esker. Topoaren saihesbide berriak kalitatezko zerbitzu publiko moderno eta iraunkorra eskaintzen die Donostiako biztanleei, eta gainera, zuzenean konektatzen du hiria Gipuzkoako ekialde eta mendebaldearekin. Udalaz gaindiko proiektu bat da. Zentzu horretan, gaur egun hirira ibilgailu partikularrean etortzen diren lagun asko, garraio publikoa erabiltzera animatuko dira, berme osoarekin", esan du.\nEneko Goiak, bestalde, Eusko Jaurlaritza, ETS eta Udaletxearen arteko lankidetza azpimarratu du, "hiriaren erdi erdian dagoen gune baten berrantolaketa eskutik egiteko". Bere ustez, planifikazio horrek "erdiko gune garrantzitsu batean milaka metro hiriarentzat berreskuratzea ekarriko du, hiri erdi-erdian dagoen trenbidearen lubakiak hiri hobeago bati utziko baitio lekua: ekipamendu berriak, parkeak, gune publikoak baita etxebizitzak ere".\n"Topo berriak ez du soilik hiriko garraio publikoaren sistema hobetuko: Donostia bera eraldatuko du, donostiarren bizi kalitatea hobetuz", adierazi du alkateak.\nGoiak adierazi du hiri askotan hiri transformazioa garraio publikoaren aldaketaren eskutik etorri dela. Hala, Topoa hiri erdigunean lurrazpira eramateearekin, "gune berri asko amestu ditzakegu, gaur egun pentsaezinak diren kale asko oinezkoentzako bihurtuz, adibidez".


Iritzia. Itziar Aizpurua: Eraman ezin zikina! - - Berria\nIritzia. Itziar Aizpurua: Eraman ezin zikina!\nEraman ezin zikina!\nNoraino eraman gaitzakeen beldurrak ez dago jakiterik, baina, haren ondorioak bai. Izan ere, eta nire aburuz, ez dago beldurra baino etsai handiagorik.\nHonatx adibide garbia: Espainiako agintarien aste honetako sarekada Herrira-ren aurka, hobeto esanda, herritarren aurka. Ez al da bada, beldurrak eragindakoa?\nHogei herritar elkarturik giza eskubideak, konponbidea eta bakearen alde ekiteko... Herrira sortu zenetik egin duen lana jarraitzeko asmotan bilduak, euskal preso politiko eta iheslariak etxeratzea duintasunez ekartzea, gaixo, eta kondena beterik dutenek lehentasuna izanik; kondena zigorrari azken urteotan gehitu zaion lege bereziak bertan behera utz dezaten borrokatuz, bakea hurbilago eginaz egun batean normaltasunean bizi gaitezen.\nHain xume, eta hain handi era berean. Azken batean, sufritzen ari direnak, garenok, sufritzeari uzten ez dioten/diogun bitartean, ez da sekula bakerik izango, soilik sufrimenduari uzteak ekarriko baitu egunen batean guztion artean normaltasunean bizi ahal izatea.\nNoski, sufritzeari uzteak duintasunez bizi delako da, eta duintasunez bizitzeak norbere eskubideak errespetatzen direlako da. Hara hor gakoa!\nEskubideen errespetoan datza bakearen oinarria, giza eskubide eta herri eskubidean. Normaltasunerako bidea dena, hain zuzen.\nBeraz, nork du beldurra? Herri zapaltzaileek herritarrek altxatzen direla ikustean beren duintasuna eskuratzeko.\nHorregatik, behin eta berriz, Espainiako erregimeneko agintariek, erregetza barne, Euskal Herriko herritar zabala zigortzen du bere eskubide eske baldin badabiltza ere.\nBaina, oraingo Herrira-rekiko errepresio bortitz honetan, badaude nire uste apalean, hainbat elementu oso kezkagarri direnak eta hemen idatzirik utzi nahi nituzkeenak.\nGudari Egunean, Txiki, Otaegi eta FRAPPeko hiru lagun fusilatu zituzten 38. urteurrenean, nire iritziz, ETAk agiri argigarri eta tinkoa eskaini zigun euskal herritarroi, bakea eraikitzeko erronkari Euskal Herritik eta Euskal Herriari begira behar duela esanez.\nAgiritik zati hau dakarkizuet esan nahi dudanari lagungarri gisa.\n“Denbora luze eman dugu Estatuei eskua luzatzen, bakearen bidean sar zitezen. Dugunarekin eta ez dugunarekin ahalegindu gara. Estatuek, ordea, gatazka elikatzen dihardute, konponbiderako aukera orori atea itxita. Horrela, Euskal Herria aurrera egiteko aukerarik gabe utzi nahi dute, Espainia eta Frantziaren menpe eta gatazkaren ondorioak eta sufrimendua gainditu ezinean".\nEuskal Herriak ezin du halakorik onartu, ezta aldaketarik nahi ez duten PP, UPN eta PSOE alderdiek etengabe ezarri nahi duten betoa ere. Etorkizuna bakean eta askatasunean eraikitzeko aukera baitago arriskuan.\nHorregatik, ETAk uste du "irismen luzeko prozesua abiatu behar dela, Euskal Herritik eta Euskal Herriari begira. Elkarrizketaren bidez adostasunetara iritsi eta adostutakoari bide emateko urratsak eginez. Estatuekiko akordiorako aukera baztertu gabe baina Estatuak konponbidearen mahaira noiz etorriko diren zain izan gabe"\nHemen, agiri honetan aipatzen ez den EAJ-PNVri denbora falta izan zitzaion hurrengo egunean, Alderdi eguneko plataforma aprobetxatuz, Euskal Herriko betidaniko etsaiarekin bat egin hainbatetan bezala, eta bere teilatu gainean dagoen pilota ezikusiarena eginaz, Euskal Herriak pairatzen duen urteetako gatazkaren errudun izatea Ezker Abertzaleari leporatzeko, hitz iraingarriak erabiliz, gainera.\nHori gutxi balitz, eta jarraian, astelehenean, EAJ-PNVren Ertzaintzak parte zuzena hartu zuen Guardia Zibilarekin batera Herrira-ko hemezortzi lagun atxilotzeko.\nAteratzen dudan ondorio zuzena:\n1) EAJ-PNVk duen helburua Ezker Abertzaleko jendea, edonor izanda ere, ez onartzea da arerio politiko gisa, etsai gisa baizik, beldur delako politikagintzan duen lekua galtzeko. Izan ere, euskal herritarrok herri eta kontzientzia sozialaren eraginez, har ditzakegun erabakien bidez kendu diezaiokegulako merezi ez duen protagonismoa, eta gauza bera diot UPNren kasuan.\n2). Horretarako, EAJ-PNVk prozesu luzerako lotura —hitzarmena deitu edo dena delakoa— egingo du herri honen aurka daudenekin, PSOE deitu edo PP, komeni zaionaren arabera. Borreroen tokia hartuz, zalantzarik gabe. Batzuk borrero politikoak, eta besteak borrero armatuak.\nHorregatik da hain etsai handia beldurra, eta honekin eraman ezin zikina!\nGuretzat aurreratu zaigun udazken beroaren aurrean, aurrera ekiteko borondateak sekulako indarra du. Gogo eta kemena badugu, ez da etsairik, ezta arerio beldurti etsai bihurturik ere, betidaniko ametsa, Euskal Herri independente eta sozialista egia bilakatzeko, zapuztuko digunik.\nHorrenbeste sufritzen ari zareten euskal preso politiko eta iheslarioi, laster epaituko zaituztenoi, zuen familia eta lagun zintzoei nire maitasun osoa, eta Amalur Mendizabali musu goxoa.\nEta Jokinek hitzaldi bakoitzean bukatzen zuen legez: "Euskal Herriak ez du etsiko!"


EUREKA! | Maria eta Jose IkastetxeaMaria eta Jose Ikastetxea EUREKA! – Maria eta Jose Ikastetxea\nHasiera › BERRIAK › EUREKA!\nMartxoaren 24an, ostirala, Lehen Hezkuntza 2.mailako ikasleak Donostiako Eureka Zientzia Museoa bisitatzera joan ginen. Gelan, ilusio handiz Unibertsoa gaia landu ondoren primeran etorri zitzaigun irteera hau. Planetariumarekin txundituta gelditu ginen! Kartoizko suzirian bidaiatu genuen. Eguzki sistemako planetak! Zenbat izar! Zein bidaia ederra espaziora!!\nMuseoan zehar bisita librea ere egin genuen, eta “esperimentatuz” tailerrean parte hartu genuen, benetan dibertigarria izan zen!\nBisitaren ondoren, ogitarteko goxoa jan genuen. Pixka bat jolasean ibili eta Zumaiara itzuli ginen. Gu bizi garen unibertso amaigabeari buruz zertxobait gehiago ikasi eta lagun artean egun bikaina igaro genuen!\nIkusi argazkiak hemen.


Gaur egun, tenperaturak behera egiten du, oro har, estatu osoan. | Consumer\nGaur egun, tenperaturak behera egiten du, oro har, estatu osoan.\nPenintsularen iparraldeko erdiko elurraren kota 500 metro ingurura jaisten da\narabera: Asteartea, 2008ko azaroaren 25a\nHotz- eta elur-ekaitzak penintsularen zati handi bat astintzen jarraituko du gaur. Tenperaturek jaitsiera orokorra izango dute Estatu osoan, Estatuko Meteorologia Agentziaren (Aemet) aurreikuspenen arabera.\nEuropako hegoaldean depresio handia dagoenez, iparraldetik oso hotz dagoen aire-masa bat sartzen da penintsulan eta Balear Uharteetan, eta, beraz, espero da tenperatura baxuek ostiraleraino jarraituko dutela.\nKantaurialdean, zeruak oso hodeitsuak edo estaliak egongo dira egun osoan, zaparrada ertainekin. Zaparrada horiek sendoak eta iraunkorrak izan daitezke, eta batzuetan ekaitza eta kazkabarra. Halaber, Galiziako iparraldean, Gaztela eta Leonen, Ebro Garaian eta Mendebaldeko Pirinioetan eta Balear Uharteetan eta Melillan zaparrada ahulak edo ertainak izatea espero da, eta Erdialdeko eta Iberiar Penintsulako sistemetara ere zabal daitezke.\nOro har, hotz-tarteak egongo dira penintsulako gainerako lekuetan, eta zira ahul eta sakabanaturen bat egon daiteke. Hegoalderago, Levanteren, Ebroren eta Kataluniaren barrualdean, berriz, ez da hain litekeena.\nKanarietan, oso hodeitsu egongo da erliebe handieneko uharteen iparraldean, eta euri ahulak egiteko aukera izango du; gainerako uharteetan, berriz, hotz-tarteak.\nPenintsularen iparraldeko muturrean 400 bat metrora jaisten da elurraren kota; 500/800 gainerako iparraldeko erdian, eta 800/1.200 inguru hegoaldean eta Balearretan. Tenperaturak behera egingo du pixka bat edo pixka bat Penintsulan eta Balearretan, eta izozteak ahulak izango dira eremu menditsuetan eta penintsularen erdialdean eta iparraldean.\nGainera, mendebaldeko haize neurritsuak espero dira Itsasartean eta Alboran aldean, eta iparraldeko haize ahulak edo moderatuak, Galiziako kostaldean, Balearretako ekialdean, eta oso indartsuak Ampurdánen (Girona).\nTrafiko Zuzendaritza Nagusiak (DGT) gogorarazi du autobabeserako zer neurri hartu behar diren elurra eta hotza gertatzen denean, baita errepidean arriskua sor dezaketen fenomeno meteorologikoak gertatzen direnean ere.\n– Eguraldiari eta aukeratutako ibilbidearen egoerari buruzko informazio egokia izatea.\n– Elurraren eraginpeko eremuetan, beharra baloratzea eta, ahal den neurrian, errepidez egin beharreko joan-etorriak saihestea.\n– Kateak eta eskularruak, linterna, oinetako egokiak eta berokiak jartzeko.\n– Errepideetako zaintza-agenteen jarraibideei kasu egitea beti.\n– Errepide nazionaletan eta eguneko orduetan ibiltzea. Gauez bigarren mailako errepideetan ibiltzea saihestea.\n– Arreta jarri errepideko seinaleei eta informazio-paneletako informazioari.\n– Aurreko ibilgailuarekiko segurtasun-distantzia mantendu.\n– Elurra edo izotza dagoenean, ez da komeni aurreratzea, salbu eta ibilgailuak oso motelak badira eta aurrean espazio libre zabala badute. Kamioi-gidariek ez dute aurrerapenik egin behar.\n– Argiteria behar bezala erabiliz ikusaraztea. Euriak, lainoak edo elurrak ikuspena murrizten badute, ezinbestekoa da argi laburrak eta lainoa piztea.\n– Bitan banatutako bidean, ibili eskuineko erreitik eta, ibilgailua gelditu behar baduzu, egin beti galtzadatik edo bazterbidetik kanpo.\n– Errepideko agenteek ibilgailua geldiarazteko adierazten badizute, ez berriro abiatu, harik eta baimena eman arte.\n– Saiatu telefono mugikorra izaten eta erregai-tanga betetzen 100 kilometro ingurutik behin.\nBalearrak lurralde nazional nieve-eu Norte-eu tenperaturak


Euskadiko Selekzioa - Koldo Iturbe / Trikitilaria - - Hiruka.eus\nUkberri 2004-01-08 22:06\nPoztu egin behar naiz edo lotsatu? Abenduaren 27an ikusi genuena, irabazteak beste dena ez ikustea eragin behar digu? Egon zinetenok gogoratzen duzue aurrekoak eta ondorengoak?\nAurretik jende gaztea edaten, edanda, iskanbilatsuak. Ondoren San Mames inguruak jendez gainezka, jarraitzen zuten edaten... Hori da selekzio partidu batek behar duen giroa? Galdera besterik ez da.\nNon sartzen da urtean zehar jende hori? Selekzioaren aldeko lana behar denean zergaitik ez dute holako interesarekin behar dena bultzatzen.\nHaserre nago benetan, selekzioaren partidua zertan bihurtu den ikusita: batzuentzat mozkor galanta hartzeko beste atxaki bat. Berdin da selekzioak irabazi edo ez, berdin da selekzio bat izateko helburuarekin egiten den ekitaldi horri zelako duintasuna ematen diogun, azken batetan larunbatean irteteko beste argumentu bat besterik ez da.\nBaina benetan moskeatzen nauena zera da: Ibilaldia eta euskararen aldeko jaietan ikusten ari naizena hemen isladatzen dela. Ume asko gurasoekin joaten dira, selekzioaren partiduan bezala, eta zelako erreferentzia uzten diogu jende honi, umeek zer ikusten dute? Zer da haien oroimenetan gelditzen dena? Ojala erratuko banintz eta dena nire buruhauste zentsungabeko bat besterik ez balitz. Baina pentsatzen dut, urteak pasata, jai hauetan gero eta ume eta guraso gutxiago ikusiko ditugula. Holako eredutan dabilen jendeak dena kopatuko du.\nBerriz diot, gustatuko litzaidake anka sartzea, eta pentsatzen dudana erabateko errakuntza izatea. Baina zoritxarrez selekzioaren partiduan egoera hau izan zen nagusi, eta ni ez naiz edaten ez duen horretarikoa, desfasea gustatzen ez zaion horretarikoa… baina niretzat guzti hori ondorio bat da, ez berez helburua.


Ginarreba - Wikipedia, entziklopedia askea.\nbataiatzen den haurrarentzat, besoetan daraman gizonezkoa edo emakumezkoa\nAitabitxia edo amabitxia irudi komuna da Eliza Katolikoan. Beste pertsona bat joaten da zenbait sakramentutan, II. mendean du jatorri erlijiosoa, eta, ondoren, esanahi desberdinak lortzen ditu erlijioaren eta kode zibilaren arabera. Corpus Iuris Civilis-en arabera, babesaren jatorrizko zentzua, zentzurik zabalena izaten jarraitzen duena, gizabanako batek egin beharreko zerbitzu bat da, eta zor bat ordaindu behar dio aitari edo amari, bikotekidearen seme-alaba baten edo gehiagoren babesarekin, bizitza osoan bikotearen familiari emandako borondatezko tributu moduko bat.\n2 Lankidetzaren munduan\nII. mende inguruan, bataioa haurren garbiketarako eta gizarte-hastapenerako zeremoniatzat hartzen zen batez ere. Fede-aitorpenerako baldintza zen umearen bermatzaile gisa aritzen ziren helduak bertan egotea. Bere ordezkatuaren fede-aitormena ahoskatzen zuten eta bere hezkuntza espirituala bermatzen zuen. Normalean, bermatzaile horiek haurraren guraso naturalak izaten ziren, 408. urtean-edo San Agustinek azpimarratzen zuen ezen, salbuespen gisa, beste banako batzuk izan zitezkeela. Corpus Iuris Civilis-ek adierazten du mende batean gurasoen zeregin hori erabat ordeztu zela. Aitabitxien eginkizuna 813. urtean argitu zen Municheko Kontzilioan, non debekatu egiten baitzien guraso naturalei beren seme-alaben aitabitxi gisa aritzea.\nBataioan aitabitxi bat eta amabitxi bat egon ohi dira, baina horietako bat bakarra ere egon daiteke. Bataiatzen den helduari kristau-hastapenean laguntzea du eginkizun, eta, gurasoekin batera, bataioa jasoko duen haurra aurkeztea, eta, ondoren, bataioarekin bat datorren kristau-bizitza izan dezan eta horri dagozkion betebeharrak zintzo bete ditzan saiatzea.\nBataioko aitabitxia edo amabitxia izan ahal izateko, Eliza Katolikoak baldintza batzuk jartzen ditu: bataiatu behar duena, gurasoek edo beren lekua betetzen dutenek aukeratua izatea, edo, halakorik ez badago, parrokoak edo ministroak onartzea; hamasei urte beteta izatea, baldin eta elizbarrutiko gotzainak beste adin bat ezartzen ez badu, edo, bidezko bada,\nKonfirmazioaren sakramentua jasotzean, aitabitxi batek lagunduko dio sakramentuaren hartzaileari. Kasu horretan, bere funtzioa lekukotasuna da. Ez du zertan izan bataioaren aitabitxia. Kasu horretan, aitabitxi bat, amabitxia edo senar-emazte bat (aitabitxi eta amabitxia) izan daiteke. [eskatutako[erreferentzia behar]\nEzkontzaren sakramentuan, eskubide kanonikoak ez du ezartzen aitabitxiak egotea, lekukoak baizik; hala ere, ohikoa da, batez ere Iberoamerikan, lekuko horiei aitabitxi deitzea, eta, eliza partikularretako artzainek aurka egin ez dutenez, onartutako ohituratzat hartzen da. Ohikoa da "aitabitxi" hauek kontrako sexuko ezkontideari laguntzea. .Ez dute zertan izan ezkongaien bataiokoak edo konfirmaziokoak. Espainian, amabitxia mutil-lagunaren ama izan ohi da, eta aitabitxia, berriz, neska-lagunaren aita.\nErdaindua izango den pertsonari eusten dion pertsona izan daiteke aitabitxia; kasu horretan, sandek gisa jokatzen du. Edo haurra amaren besoetatik hartu eta erdaindu behar den gelara eramaten duenak kvater izena du.\nAitabitxi ume baten babesa bere gain hartzen duen pertsona da. Babespean egoteak aukera ematen du populazio ahul bateko haur baten, haren familiaren eta haren inguruaren bizi-baldintzak hobetzen laguntzeko, komunitate osoari mesede egiten dioten garapen-proiektuen bidez. Hori dela eta, haur babestuak nahiz ez daudenak programa beretaz baliatzen dira, hezkuntza, elikadura egokia eta laguntza medikua jasoz, behar dutenean.\nEliza katolikoaren kanonak aitabitxiarentzat bataioan\nEliza katolikoaren kanonak aitabitxiaren berrespenean\nAitabitxiak eta lekukoak sakramentuetan\nAzken aldaketa 9 maiatza 2022(e)an, 08:39(e)tan\nOrriaren azken aldaketa: 9 maiatza 2022, 08:39.


LISA proiektua: automobilgintzako aplikazioetarako Li-S bateria aurreratuak | CIC energiGUNE\nLISA proiektua: automobilgintzako aplikazioetarako Li-S bateria aurreratuak\nAurreko post batean aipatu dugun bezala, litio-sufrezko bateriak (Li-S) Li-ioietik haragoko teknologiarik oparoenetako bat dira energia-dentsitate grabimetrikoa handitzeko, azken belaunaldiko Li-ioieko bateriekin alderatuta, azken horiek muga teorikoak lortzen ari baitira.\nAzken urteotan, Li-S prototipo-gelaxkak 350-400 Wh/kg-ra iritsi dira, baina horien balio-bizitza da oraindik ere muga nagusia, ez baitira 100 karga/deskarga ziklo baino gehiagora iristen. Eskala handian aplikatzeko beharrezkoak diren baldintzak betetzeko, nahitaezkoa da gelaxken egonkortasuna hobetzea eta, horrela, haien bizitza erabilgarria handitzea.\nIldo horretan, LISA proiektua 20 Ah-ko pouch motako Li-S gelaxkak garatzeko helburuarekin sortu zen, energia grabimetriko handia (450 Wh/kg) eta energia bolumetrikoaren dentsitatea (700 Wh/L), bai eta segurtasuna eta egonkortasuna gutxienez 1.000 ziklotan garatzeko helburuarekin ere. Gainera, helburua 3 Ah 21700 motako gelaxka zilindrikoen prototipoak fabrikatzea da, pouch motako gelaxka handienen antzeko prestazioak dituzten gelaxka-formatu txikiagoen eskaria betetzeko.\nAsmo handiko helburu horiek lortzeko, diziplina anitzeko partzuergo sendo bat sortu zen, CIC energiGUNE barne hartzen duena, Europako 6 herrialdetako 13 bazkiderekin, hala nola Fraunhofer IWS, Varta Microbattery, Renault edo VDL, eta Espainiako LEITAT erakundea proiektuaren koordinatzaile gisa.\nLi-S bateriaren alderdi garrantzitsu guztiak estaltzen dituzten 12 lan-pakete (WP) diseinatu ziren. Proiektuaren zeregin nagusiak dira litiozko metalezko anodoaren egonkortasuna ziurtatzea, gaitasun handiko katodoak garatzea eta errendimendu handiko elektrolito hibridoak ezartzeko estrategia berriak diseinatzea.\nCIC energiGUNEren papera LISAn\nTestuinguru horretan, CIC energiGUNEk funtsezko zeregina betetzen du, eta material dielektriko bat egoera solidoko elektrolito gisa garatzera bideratutako lan-paketearen buru da errendimendu handiko Li-S gelaxketarako, LISAn proposatutako gelaxkaren kontzeptuaren funtsezko osagaia baita.\nLan-paketearen helburua litio-ioien eroale den egoera solidoan dagoen geruza mehe bat Li-S azken gelaxketan integratzea da, behar den elektrolito likidoaren kantitatea murriztuz eta sistemaren dentsitate energetikoa areagotuz. Gainera, film honek litio metaleko anodoan dendriten hazkuntzaren aurkako babes geruza bezala ere joka dezake, Li-S baterien bizitza erabilgarri luzea lortzeko teknologia honen erronka garrantzitsuenetako bat dena.\nArkema bazkide frantsesarekin batera, zeinak elektrolito solidoa fabrikatzeko abiapuntuko materialak garatu baitzituen, eta CIC energiGUNEren prototipatze-linearen eta gela lehorrean eskuragarri dauden instalazioen laguntzari esker (zehazki, comma bar roll-to-roll ekipoa, substratu desberdinak eskala handian estaltzeko), elektrolitoaren geruza fineko 100 m baino gehiago fabrikatu ahal izan genituen (elektromuntaketa-geruza finean erabiliko da). Izan ere, elektrolitoaren geruza mehea eskala handian fabrikatzea da proiektuan lortutako aurrerapen garrantzitsuenetako bat.\n1. irudia. (A) proiektu honetan erabilitako comma bar estaltzeko makinaren irudia. (B) Film finaren estalduraren irudiak probako substratu baten gainean.\nGainera, CIC energiGUNEk litiozko anodoa garatzen ere laguntzen du. Kasu honetan, litiozko film finak lortzea da helburu nagusia, Li-S final gelaxketan prestazio handiko anodo gisa erabiltzeko. Horrela, gelaxka bakoitzeko litio kantitatea optimizatzea lortzen da eta, beraz, azken dentsitate energetikoan eragitea. Atazak ez dira litioa uztean bakarrik oinarritzen, egoera solidoko babes-geruzak integratzean ere bai.\nLan-pakete horretako berrikuntzarik garrantzitsuena geruza babesle horiek eskala handian fabrikatzeari lotuta dago, geruza meheak uzteko punta-puntako teknika baten bidez, hala nola Láser Pulsado delakoaren bidezko deposizioa (PLD, ingelesezko siglengatik), LISAko bazkide finlandiarrak, Pulsedeonek, egina.\nLan-fluxuan, CIC energiGUNE arduratzen da prestatutako geruza finen karakterizazio estruktural eta elektrokimikoaz, teknika hauek erabiliz: x izpien difrakzioaren analisia (XRD), x izpien fotoelektroien espektroskopia (XPS), ekortzeko mikroskopio elektronikoa (SEM) edo Impedantzia Elektrokimikoaren espektroskopia (EIS). Puntako instalazioak eta CIC energiGUNEk azaleren eta film finen karakterizazioan duen esperientzia funtsezkoak dira lan-paketearen helburuak lortzeko.\n2. irudia. Some of the key characterization equipment used at CIC energiGUNE for LISA project: (a) SEM, (b) XPS, (c) XRD.\nElektrolito gisa garatutako litio ioien eroale geruza mehea eta geruza mehe egonkor horiek babestutako litiozko anodoak, Fraunhofer IWS bazkide alemaniarrak proiektuaren barruan paraleloan garatutako sufre karga handiko katodo batekin konbinatuta, azkenean Li-S azken gelaxkan fusionatuko dira, segurtasun handia, energia dentsitate handia eta bizitza erabilgarri luzea ematen dituen gailu batean.\nHorrela, Li-Sko gelaxkak energia-euskarri gisa integratu ahal izango lirateke hainbat gailutan, hala nola droneetan, kamioietan eta hegazkin elektrikoetan, sateliteetan eta energia biltegiratzeko instalazio egonkorretan, etab. Are gehiago, VDLk, LISAko bazkide nagusietako batek, garatutako gelaxkak autobus elektrikoetan integratzeko helburua du. Horri esker, Li-S baterien kuota handitu ahal izango litzateke merkatuan.\nAzkenik, baina ez horregatik garrantzi gutxiagokoa, proiektuaren aurrerapenek etorkizunean errendimendu handiko Li-S gelaxkak egoera solidoan lortzeko bidea erraztuko dute.\nIñigo Garbayo, CIC energiGUNEko Elektrolito eta zelda Aurreratuen Integrazio ikerketa-taldeko doktoretza ondoko ikertzailea.\nChunmei Li, CIC energiGUNE-ko Litio-Sufrezko baterien ikerketa-lerroko arduraduna.


Kultura- eta sormen-industriak (KSI) krisitik atera beharreko beste edozein sektore baino askoz gehiago dira; Europak egungo egoerari eta haren ondorio sozial eta ekonomikoei eman beharreko irtenbidearen zati garrantzitsua dira. Hori da EYk egin duen eta argitaratu berri den azterlanaren ondorio nagusietako bat.\nReconstruyendo Europa: la economía cultural y creativa antes y después de la COVID-19 izenburupean (“Europa berreraikiz: kultura- eta sormen-ekonomia COVID-19aren aurretik eta ondoren”), pandemiaren aurretik Europako kultura eta sormenaren ekonomia aberatsaren atzean zeuden zenbatekoak erakusten ditu txostenak, eta agerian jartzen ditu osasun-neurriengatik lokalak eta dendak ixteak sektore horretan eragindako kalte izugarriak. Horrez gain, KSIak sustatzeko gomendio batzuk ematen ditu txostenak, EBko ekonomia bultzatzen eta berritzen lagunduko duten eragileetako bat bihur daitezen.\n2019an, KSIak EBko BPGd-aren % 4,4 ziren, negozio-bolumenari dagokionez; urtean 643.000 milioi euroko diru-sarrerak zituzten, eta guztira 253.000 milioi euroko balio erantsia. KSIak, bestalde, Europako enplegu-hornitzaile nagusienetako bat izan ziren, 7,6 milioi pertsonari baino gehiagori eman baitzioten lana; telekomunikazioen industriak baino zortzi aldiz baino gehiago.\nKSIak azkarrago hazten ziren (+% 2,6 urtean 2013tik) EBko batez bestekoa baino (+% 2), eta 8.600 milioi euroko merkataritza-superabita zuten 2017an (eskuragarri dauden azken datuak dira); horrek argi erakusten du EB potentzia kulturala dela munduko ekonomian. Ekonomia sortzailea ere onuragarria zen berrikuntza teknologikoaren, genero-aniztasunaren eta gazteentzako enpleguaren ikuspegitik.\nIkerketak ondorioztatzen duenez, COVID-19ak kalte handiagoa egin die KSIei turismoaren industriari baino, eta galerak aireko garraioaren industriak izandako kalteen parekoak dira ia-ia. KSIek, oro har, negozio-bolumenaren % 30 baino gehiagoko galerak izan zituzten 2020an –199.000 milioi euroko galera metatua–. Musikaren eta arte eszenikoen sektoreek % 75eko eta % 90eko galerak izan zituzten, hurrenez hurren; 53.000 milioi euro galdu ziren arte bisualetan, 26.000 milioi euro ikus-entzunezkoetan, eta abar.\nKontuan izanda KSIek funtsezko ekarpena egiten diotela ekonomia orokorrari eta ahalmena dutela EB krisialditik ateratzeko, ondorio hau ateratzen du azterlanak: sormen-sektoreak ezinbestekoa izan beharko luke Europa berreraikitzeko ahaleginetan. Ikerketak hiru alderdi hauek uztartzea proposatzen du berreraikuntzari heltzeko: "finantzatu, gaitu, sustatu". Azterlanak hau gomendatzen du, zehazki: finantzaketa publiko masiboa egitea eta inbertsio pribatua sustatzea; esparru juridiko sendoa sortzea, baldintza egokiak sor daitezen ekonomia sortzailea suspertzeko eta haren epe luzerako hazkundea ziurtatzeko; eta KSIen botere biguna eta gizabanakoen talentu sortzailea sustatzea, gizarte-aurrerapena lortze aldera.\nBilera Europako politikariekin\nAurrekaririk gabeko garai hauek aurrekaririk gabeko neurriak eskatzen zituzten. Europako ekonomia sortzaileak inoiz ez bezalako hondamendi ekonomikoa jasan du, eta haren ondorio izugarriak hurrengo hamarkadan nabarituko dira. Txostenak David Sassoli Europako Parlamentuko presidentearen mezua dakar, bai eta Mariya Gabrielena ere, Europako komisarioarena.Gainera, GESAC erakundearen ekimenez (Egileen eta Konpositoreen Elkarteen Europako Taldea -SGAE barne hartzen du-), aurkezpenaren egunean, delegazio bat bilduko da arduradun politiko hauekin, besteak beste: Europako Batzordeko Dombrovskis presidenteorde exekutiboarekin, Schinas eta Šuica presidenteordeekin eta Breton, Gentiloni eta Schmit komisarioekin. Delegazioan KSI guztien ordezkariak egongo dira (Isabel Coixet zinemagile espainiarra, adibidez), eta Jean-Michel Jarre musikari frantsesa izango du buru.\nHona zer esan duen Jean-Michel Jarrek, musika elektronikoaren aitzindariak: “Kultura baliabide urria bihurtu da gaur egungo Europan, eta denok ari gara sufritzen horren ondorioz. Aldi berean, europarrak jabetzen ari dira arteak duen balio izugarriaz, eta gu denok batzeko duen ahalmenaz. Ikerketa honek errealitate hori islatzen du, zenbakiak jartzen ditu sufritzen ari diren horiek ikusarazteko, eta jarraibide argiak ematen ditu irtenbideari dagokionez ”.\nBestalde, GESACeko presidente eta SACEMeko zuzendari nagusi Jean-Noël Troncek honako hau adierazi du: "KSIak dinamikoak bezain kalteberak dira, askotarikoak bezain funtsezkoak, eta, zorionez, ez da beranduegi zerbait egiteko. Finantzaketa masiboaz gain, esparru juridiko sendo bat behar dugu, inbertsioak sustatu eta suspertuko dituena, eta aldi berean bidezko ordainsariak bermatuko dizkiena sortzaileei eta haien merkataritza-bazkideei. Ildo horretatik, behar-beharrezkoa da egile-eskubideei buruzko zuzentaraua azkar eta eraginkortasunez aplikatzea. Europako buruzagiek ere erabili behar dituzte KSIak – eta beren milioika talentu indibidualen ahalmen biderkatzailea – Europako gizartearen, sozietateen eta ingurumenaren aurrerabidearen azeleratzaile garrantzitsua baitira ".\nAldiz, EYko kide den Marc Lhermittek hau azaldu du: "COVID-19aren krisiak Europako kultura- eta sormen-industrietan (KSI) izan duen eragin ekonomiko izugarriari buruzko daturik eguneratuenak ematen ditu azterlan honek. 2020. urtea lazgarria izan zen KSIentzat, bai Europan, bai munduko gainerako lekuetan. Kultura izan zen lehena bere zuzeneko jarduera eta banaketa-jarduera gehienak eteten, eta, ziur aski, azkena izango da bere ohiko jarduerari murrizketarik gabe berrekiten. Hala ere, azterlanak dioenez, sektore hori Europako gizarte-ehunaren erdigunean dago eta garrantzi izugarria du ekonomian; hainbestekoa, non ekonomia suspertzeko aliatu nagusi bihur bailiteke. Horrek oso argi erakusten du kulturaren boterea eta dinamismoa, eta EBk munduan duen eraginari egiten dion ekarpena ".\nIkerketa GESACek (Egileen eta Konpositoreen Elkarteen Europako Taldea) eskatu zuen, eta hainbat bazkide bildu zituen: AEPO-ARTIS, EUROCINEMA, EUROCOPYA, EVA, FIAPF, IMPALA, IVF, SAA, SROC, eta erakunde laguntzaileak; AER, CEPIC, EACA, ECSA, EGDF, EPC, FEP, FERA, FSE/SCRIPT, IFRRO, IMPF. Sektore guztiek egin dute bat txostenaren ondorio eta gomendioekin.


Ministroen Kontseiluak baimena eman du 500 km baino gehiagoko erreforma egiteko. autobia | Consumer\nMinistroen Kontseiluak baimena eman du 500 km baino gehiagoko erreforma egiteko. autobia\nEgokitzapen Planaren helburua autobiak kalitate eta segurtasun eskakizunetara egokitzea da.\nMinistroen Kontseiluak baimena eman dio Sustapen Ministerioari A-31, A-1, A-2 eta A-4 autobietan dauden 548,6 kilometro egokitzeko, berritzeko eta kontserbatzeko emakidak lizitatzeko. Guztira, ia 3.650 milioi euroko kostua izango du 20 urtean.\nMagdalena Álvarez Sustapen Ministroak 2006ko maiatzaren 5ean Ministroen Kontseiluan aurkeztutako Lehen Belaunaldiko Autobiak Egokitzeko Planaren zati dira jarduera horiek. Kontratu horiek bat egiten dute Gobernuak joan den azaroaren 17an Ipar-ekialdeko A-2 korridoreko bi tartetarako baimendu zituen ezaugarri bereko beste birekin, guztira 1.547 milioi euroko kostuarekin.\nEkimen pribatuak parte hartuko du proiektuan, “itzaleko bidesaria” izeneko sistemaren bidez finantzatuko baita. Sistema horren arabera, kontratuak esleitzen zaizkien enpresak arduratuko dira obrak egiteaz eta, ondoren, bidea ustiatzeaz eta kontserbatzeaz, hogei urtez.\nBaimendutako zatiei dagokienez, lehenengoa, Madril eta Guadalajara artekoa, 57 kilometro luze da, eta 670,432 milioi euroko aurrekontua du; Soria/Guadalajarakoa (Guadalajara), 76 kilometro dira, 578,267 milioi euroko kostuarekin, eta La Roda-Bonetekoa (Albacete), berriz, 94,2 kilometro. Bonete-Alacant tartean (Albacete eta Alacant), berriz, 111,4 kilometro luze da, eta 498,313 milioi euroko kostua aurreikusten da, Puerto-Burgosko Santo Tomékoa. (Segovia eta Burgos) 146 kilometro dira, 949,449 milioi euroko aurrekontua dute, eta Madril-R4 (Madril eta Toledo) 64 kilometro eta 506,692 milioi euro dira.\nLehen belaunaldiko autobiak 80ko hamarkadaren erdialdean eraiki ziren, Errepideen lehen Plan Orokorraren esparruan. Gehienak lehendik zeuden trazadurak bikoiztuta egin ziren. Egungo Egokitzapen Planaren helburua autobia horiek hobetzea da, autobia modernoenen kalitate eta segurtasun eskakizunetara egokitzeko.\nautobiak erreforma kabo kilómetros-eu millones de euros-eu


Muskizko Udala - Hilabete honetan amaituko dira Itsaslur pasealekuko ezpondak babesteko obrak\nHilabete honetan amaituko dira Itsaslur pasealekuko ezpondak babesteko obrak\nOtsailaren amaieran berriz ere irekiko du Itsaslur pasealekua Muskizko Udalak, inguru honetako ezpondak babesteko lanak bukatu eta gero. Eremu hau finkatzeko obrak bukatu ondoren, aurreko urtean izan ziren lur-jausien ondoren, berriro ere oinezkoek paseatzeko moduan dago Muskizko inguru honetako ibilbidea. Lan hauei aurre egin ahal izateko, orotara, 157.143,10 euro bideratu ditu Muskizko Udalak.\nEzegonkortzat har litezkeen ezpondak zati batean berritu dira, eta horretaz gain, ainguratutako kontrahormak eraiki dira, harkaitzezko, tuparrizko eta lurrezko materiala irristatu ez dadin. Funtsean, horiek izan dira aurrera ateratako lanak. Era berean, geruza bigun eta gogorren higadura dela eta hegal eginez azaleratutako kareharriak azpi-berritu dira, hondatuta zegoen guneetan hesi metaliko berria instalatu da, eta hesi metalikorik ez zegoen eremu horietan hesi metalikoa ipini da.\nCorten altzairuz egindako hainbat sinbolo kokatzen direnean, dagoeneko eraikita dagoen horma bukatutzat emango da. Kobaron auzotik paretaren hasieraraino, Muskizko sinboloa jarriko da, eta Muskizko sinboloarekin batera, kargalekua eta ITSASLUR berba ipiniko dira, letra larriz eta zuriuneekin. Horretaz gain, Pobeñatik hurbilen dagoen murruaren zatian Donejakue bideko ikurra jarriko da.


Aiztondoko emakumeak, zutik - Tolosaldea - Tolosaldeko ataria\nAiztondoko emakumeak, zutik\nTolosaldeko Ataria 2019-03-08 14:13\nVillabonako Malkar plazan hasi eta Zizurkilgo Joxe Arregi plazan bukatu den manifestazioan, Aiztondoko ehunka emakume batu dira eguerdian.\n"Heteropatriarkatu kapitalistari planto eginez, gaurkoan ere bizitza erdigunean jartzen ari gara", horrela adierazi dute amaierako ekitaldian Aiztondoko mugimendu feministako kideek. "Arrazakeriarik eta kolonialismorik gabeko bizitzak nahi ditugu", aldarrikatu dute. Euren ustetan inor ez da ilegala, eta horregatik, lege eta politika ez diskriminatzaileak exijitu dituzte gaur egindako manifestazioan, "eremu guztietan kolonialismoaren ondorioei aurre egiteko". Eskakizun zehatzak ere egin dituzte: "Osasun arreta eta hezkuntza sistemarako sarbidea erraztu, etxebizitza eskubidea babestu eta prestazio sozialak bermatu behar dira".\nEhunka emakume batu dira eguerdian eskakizun horiek guztiak egiteko Villabona eta Zizurkilgo kaleetan. Malkar plazan abiatu da manifestazioa eta pankartaren atzean, era guztietako aldarriak entzun ahal izan dira. Indarkeria matxistarik eta heteroaraurik gabeko bizitzak aldarrikatu dituzte Aiztondoko emakumeek. Arroa auzorako bidea hartu dute lehenik, eta Santiago egoitzaren parean geldialdi laburra egin nahi izan dute, greban dauden langileekiko errespetua eta elkartasuna erakutsiz.\nEkintza sinbolikoa Berdura plazan\nHorren ondotik, Berdura plazan egin dute ekintza sinbolikoa. Kolore askotako hariz josita, sarbiderik gabe zegoen plaza eta emakumeek aipatu dutenez, "kendu, lapurtu, ukatu" dieten espazioa irudikatu nahi izan dute horrela. Elkarrekin planto egiteko deia luzatu diete gainerako emakumeei: "Zutitu, ahaldundu, saretu, erdigunera hurbildu eta zapalkuntza sinbolizatzen duten hariak hausteko gonbita luzatzen dizuegu. Guztioi dagokigun espazioa aldarrikatu eta berreskuratu dezagun". Era horretara, hariak apurtu eta plaza hartu dute Aiztondoko emakumeek.\nHandik Ugare auzoan barrena, Zizurkilgo Joxe Arregi plazara gerturatu dira. Hango plaza ere okupatu dute eta eguerdiko mobilizazioari amaiera emateko ekitaldian emakumeek bizi duten egoera prekarioa salatu dute. "Guztiontzat bizita jasangarriak nahi ditugu eta bizitza mantentzeko erantzukizun kolektiboa exijitzen dugu. Bizizan erreprodukzio eta zaintzarekin loturiko lan guztiak historikoki dohainik atera zaizkio sistemari, gizon askoren mesederako eta emakumeon, bereziki, migranteon kalterako", esan dute.\nAmasa-Villabona, Zizurkil, Larraul eta Adunako emakumeek bat egin dute eguerdiko mobilizazioan. Asteasukoek, beren aldetik, ekitaldia egin dute herrian eta gero batu dira Aiztondoko gainerako emakumeekin, Joxe Arregi plazan egin den bazkari autogestionatura. Bailarako emakume guztiek, Donostiako arratsaldeko mobilizaziora joateko asmoa dute elkarrekin, Egiatik aterako den zutabean.\nEuskal Herrian iaz eraildako 2 ume eta 9 emakumeak hartu nahi izan dituzte gogoan ekitaldiaren amaieran. Azkenak izan daitezela exijitu dute eta nabarmendu dutenez, emakumeek indarkeri matxista salatzen duten bakoitzean, eremu publiko zein pribatuan, sinisten ez dituen eta zalantzan jartzen dituen justizia, lege sistema eta botere publikoarekin borrokatu behar izaten dira. "Horren aurrean, autodefentsa feminista aldarrikatzen dugu".\nZutik Emakumeak kantatuz amaitu dute eguerdiko manifestazioa.\nParekidetasuna Aduna Alkiza Amasa-Villabona Asteasu Larraul Zizurkil


Kolonbia: FARC taldea eta CRIC Mungimendu Indigena - - Anboto.org\nAndoni Barreña (Irakaslea)\nKolonbia: FARC taldea eta CRIC Mungimendu Indigena\nAndoni Barreña (Irakaslea) 2014-11-21 08:40\nArras konplexua da Kolonbian gertatzen ari dena zutabeon azaltzea. Ez da hori nire asmoa, inondik ere. Baina bai hemengo prentsak azaltzen ez duen alderdia hona ekartzea, bizi izatea egokitu zaidana.\nHiruzpalau urte daroaguz Caucako nasekin hizkuntza-biziberritze kontuetan esperientzia eta prestakuntza elkar trukatzen. Sendoa eta entzutetsua da nasa indigenen erakundea, CRIC deritzana (www.cric-colombia.org/). Berrogeitaka urteko borroka latza eta hainbat lorpen milaka indigena hilik utzita bidean: lurren berreskurapena, Zaintza Indigenaren eratzea, Zuzenbide Indigena,…\nGogor dihardute indigenek lortutakoari eusten eta dagokiena eskatzen. Baina Kolonbiako armadak, paramilitarrak, narkotrafikoak eta gainerako talde armatuek sarri sartzen dira Lurraldean mehatxatzen eta hiltzen. 80ko hamarkadatik FARC taldearekin ere bizi dute gatazka, bereziki talde horrek amapola, koka eta marihuana Lurralde Indigenan haztea erabaki zuenetik. CRICek ez du halakorik nahi bere Lurraldean, zenbait herritarren desintegrazioa dakarrelako, edozein talde armatuk aitzakia duelako bertara sartzeko,…\nZaintza Indigena arma barik ari da Lurraldea zaintzen, eta sarri ditu borrokak talde armatuekin. Borroka gorriak izan dituzte armadaren aurka, baina ni FARCekoekin duten konponezinak ikaratu nau. FARCek hainbat indigena hil ditu azkeneko urteetan; kontu jakina Kolonbia osoan. Azkenekoa azaroaren 5ean Toribioko Babesgunean gertatutakoa da: bertoko Zaintza Indigenako Koordinatzailea eta beste kide bat hil zituzten, gu formakuntza batean ari ginen tokitik oso hur. Formakuntzan ari ziren guztiek ezagutzen zituzten hildakoak. Ikaragarria eta ulertezina niretzat, nola hil daitezke arma bako indigenak!


Maiatzaren 14ra arte egongo da zabalik ekintzaileentzat dirulaguntzak eskatzeko epea - etakitto.eus\nMaiatzaren 14ra arte egongo da zabalik ekintzaileentzat dirulaguntzak eskatzeko epea\nLanbide Euskal Enplegu Zerbitzuak ekintzaileei zuzendutako dirulaguntza deialdia egin du eta atzo zabaldu zen laguntza horiek eskatzeko epea. Debabarrenean, Debegesa Garapen Agentziak kudeatuko ditu dirulaguntzak, Lanbideren entitate kolaboratzaile baimendua denez gero. Eskabideak aurkezteko epea maiatzaren 14ra artekoa da.\nLanbidek, Debegesarekin elkarlanean, 45 dirulaguntza (63.000 euro guztira) bideratuko ditu eskualdean. Horietako 25, enpresa ideia bat garatu nahi duten ekintzaileentzat izango dira eta, banatuko dituzten beste 20 dirulaguntzak, berriz, ekintzaileek enpresa-proiektu berriak abiatzeko izango dira. Dirulaguntza hauek eskuratzeko ezinbesteko baldintza da langabezian egotea.\nLaguntzen zenbatekoari begira, negozio ideia lantzeko laguntza, gehienez ere, 1.000 eurokoa izango da sustatzaile bakoitzeko. Enpresa-proiektu berriak martxan jartzeko, berriz, gehienez ere 1.500 euroko laguntza emango zaio sustatzaile bakoitzari. Zenbateko hauek %15 handituko dira, baldin eta sustatzailea 18 urtetik gorakoa eta 30 urtetik beherakoa bada (eskaera aurkezten duen unean), eta beste %15 emakumea bada.\nDirulaguntza hauek bideratzeaz gain, Debegesak aholkularitza eta behar duten laguntza eskainiko die ekintzaileei. Eskaerak Debegesan aurkeztu behar dira edo, bestela, Internet bitartez, ekintzaile@debegesa.eus helbidera bidalita. Bete beharreko eskabide-orria eskuragarri dago Debegesaren webgunean. Argibide gehiago nahi izanez gero, 943 82 01 10 telefonora deitu edota ekintzaile@debegesa.eus helbidera idatzi daiteke.\n« Gazte Koordinadora Sozialistak ‘Debabarreneko jardunaldiak’ egingo ditu maiatzean Bederatzi positibo berri atzeman dituzte Eibarren, 27 Debabarrenean »


Zerbitzuak - Leintz Garraioak, S.L.\nAsteazkena, 29 Ekaina 2022 03:50\nOngi etorria ematen dizuegu\nArrasateko hiri garraioa\nEtxebarriko hiri garraioa\nOrdutegi berriak Etxebarriko zerbitzuan.+info berrien atalean.\nETXEBARRIBUS zerbitzuak aukera ematen die herritar guztiei Metro geltokira erraz eta azkar iristeko.\nBaina “lotura autobus” eginkizuna betetzeaz gainera, autobusak udalerriko askotariko zerbitzuak lotzea ere ahalbidetzen du, alegia: Metro, Euskotren geltokia, Ikastetxeak, Institutua, Osasun Zentroa eta Kiroldegia, besteak beste.\n2006ko abendura arte, soilik linea bakarra zegoen 30 minuturo. Hala ere, herritar kopuruaren handitzeaz eta eskariaz jabetuta, udalak maila guztietan egindako ahalegin handi bati esker, zerbitzua bikoiztu egin da eta egungo maiztasuna 15 minutukoa da; gainera, Bokete eta Legizamongo auzoetatik Metroa hartzea ahalbidetzen duen linea berri bat sortu da. Herritar horiek, Metroaren erabilera masiboaren ondorioz, lehenago zerbitzu eman ohi zieten Bizkaibuseko lineak desagertzen ikusi zituzten.\nEtxebarribusa Creditrans sistema barruan dago; hori dela eta, deskontuak izaten dira Metroarekin batera erabiliz gero. Martxan jarri zenetik, erabiltzaile kopurua ez ezik erabiltzaileon gogobetetze maila ere handituz joan dira apurka-apurka, eta gaur egun ezinbesteko zerbitzu enblematikoa da Etxebarrin.\nLeintz Garraioak, S.L.\nMusakola, 20 (Pereda), 20500 Arrasate (Gipuzkoa) - Tlf.: 900 12 14 00


Industrias Alga eta Inervoleko greba bertan behera geratu da — ELA Sindikatua\nIndustrias Alga eta Inervoleko greba bertan behera geratu da\nIndustrias Alga eta Inervoleko greba bertan behera geratu da Zaldibarreko eta Abadiñoko lantokietako langileek atzo gauean erabaki zuten hastekoa zuten greba mugabea bertan behera uztea, ELA grebarekin jarraitzeko prest izan arren. https://www.ela.eus/eu/albisteak/industrias-alga-eta-inervoleko-greba-bertan-behera-geratu-da https://www.ela.eus/eu/albisteak/industrias-alga-eta-inervoleko-greba-bertan-behera-geratu-da/@@download/image/ALGA.jpg\nZaldibarreko eta Abadiñoko lantokietako langileek atzo gauean erabaki zuten hastekoa zuten greba mugabea bertan behera uztea, ELA grebarekin jarraitzeko prest izan arren.\nIndustrias Alga eta Inervoleko 150 langile baino gehiago grebara deituta zeuden atzo, langileek asanbladan hala erabakita. Izan ere, ELAk salatu zuenez, enpresaren etorkizunari buruzko ziurgabetasunaz gain, zuzendaritzaren gardentasun ezak eta azken urteotan langileekin lotutako zorrak egoera asko larritu dute.Gogoratu dezagun enpresa hartzekodunen aurrekonkurtsoan izan zela urtarriletik maiatzera, eta sindikatuek ez dutela izan lanpostuei eusteko industria planari buruzko inolako informaziorik.\nELAk gutxienekoak ipini zituen. Hala nola, langile guztiekin eskuratutako zorrerako ordainketa egutegia, bideragarritasun plana eta azterketa ekonomiko eta finantzieroa egin eta ezagutzea, edota langileek nomina osorik jasotzea hirugarren lan egunean.\nELAren ekimenez langileen asanblada deitu zen, enpresa batzordeak grebaren deialdia bertan behera uzteko enpresak bete beharreko gutxieneko batzuk erabakitzeko. Honako hauek erabaki zituen:\n1- Hartutako zorra ordaintzea eta ordainketa-egutegi bat.\n3-Hileko nominaren ordainketa bakarra eta puntuala. Horrez gain, ELAk kobrantzak eta zorrak ziurtatzeko puntuak zehaztu zituen.\nEnpresak ezetz esan zien batzordeak adostutako minimoei, ezin zituela bete esanez.Gainerako sindikatuek ez zuten gainerako gutxienekoak bete nahi izan, are gutxiago ELAren proposamena. Gure atal sindikalak esan zuen grebaren deialdia egin zuen foro berean bozkatu behar zela, hau da, asanblada batean, eta hala egin da.


Elkarretaratzea egin dute adinekoen egoitzetako langileek Azpeitian, ELAk deituta - Urola Kostako Hitza : Urola Kostako Hitza\nGipuzkoako adinekoen egoitzetako langileek lan hitzarmen “duina” eskatzeko mobilizazioekin jarraitzen dute. Gaur, ELA sindikatuak deituta, elkarretaratzea egin dute horietako batzuek Azpeitian (argazkietan); Gipuzkoako egoitzak greban. Diskriminaziorik ez leloak zituen pankartarekin atera dira plazara langileak. Aste honetan, astelehenetik ostiralera, greba deitua du ELAk Gipuzkoako egoitza guztietan, baita Azpeitikoan ere; LABek, bere aldetik, atzorako deitu zituen lanuzteak.\nHoriekin batera, gaurko Azpeitiko elkarretaratzeaz gain, mobilizazio gehiago deitu ditu ELAk Urola Kosta eskualdean. Bihar, auto karabana egingo dute, 10:00etan Zarauztik hasita; eta etzi, osteguna, Zumaian pintxo poteo “aldarrikatzailea” egingo dute, 19:00etan.\nErlazionatutako edukiaAdinekoen egoitzetako langileek mobilizazioz betetako astea hasi dute